ВЬЕТНАМ ТАЖРИБАСИ ЎЗЛАШТИРИЛМОҚДА. БИРОҚ… – Иқтисодий Газета\n2010 йили Самарқанд вилоятида 81 тонна балиқ етиштирилган бўлса, 2015 йилда бу кўрсаткич 1870, ўтган йили эса қарийб 3 минг тоннани ташкил этган\nСоҳа мутасаддиларининг маълум қилишларича, Президентимизнинг 2017 йил 1 майдаги «Балиқчилик тармоғини бошқариш тизимини такомиллаштириш чора-тадбирлари тўғрисида»ги қарори асосида «Балиқсаноат» уюшмаси ва жойларда ҳудудий бўлимлари ташкил этилиб, улар таркибига кирувчи ташкилотлар 2023 йилнинг 1 январигача личинка, балиқ чавоқлари ва балиқ етиштириш, балиқ маҳсулотлари тайёрлаш ва қайта ишлашдан олинган даромадлар бўйича ягона солиқ тўлашдан озод этилганлар.\nШу ўринда вилоятда ушбу тармоқни ривожлантириш учун Вьетнам тажрибаси ўзлаштирилаётгани, яъни садок усулида балиқ етиштириштирила бошланганини айтиш жоиз.\n– Президентимизнинг 2018 йил 6 апрелдаги «Балиқчилик тармоғини жадал ривожлантиришга доир қўшимча чора-тадбирлар тўғрисида»ги Қарори эса биз учун янада кенг имкониятлар яратди, – дейди «Самарқандбалиқсаноат» МЧЖ директори ўринбосари Илҳом Ҳалимов. – Унда ҳудудларда «Балиқ ишлаб чиқарувчи» эркин иқтисодий зоналар ташкил этиш ва 2018 – 2019 ўқув йилидан бошлаб олий таълим муассасаларида балиқчилик йўналишида бакалаврлар тайёрлаш қабул квотасини икки баробарга ошириш ва магистратура йўналишини ташкил этиш ҳам белгилаб қўйилди.\nЭнг асосийси, 2018 – 2023 йилларда соҳани инновацион ривожлантиришга доир чора-тадбирлар дастури қабул қилиниб, ноёб балиқ турлари ва чавоқларини интенсив етиштириш учун питомник ва наслчилик ишлари давлат-хусусий шерикчилик шартларида такомиллаштириладиган бўлди. Қарорда балиқ ишлаб чиқаришни кенгайтириш, аквакультурани ривожлантириш, ер ва сув ресурсларидан самарали фойдаланиш, соҳада илмий-тадқиқотлар олиб бориш, кадрлар тайёрлаш, уларнинг малакасини ошириш, маҳсулот экспорти ҳажмини оширишгача бўлган барча жараёнлар қамраб олинган.\nАйни пайтда балиқ етиштириш ҳажмини 10 минг тоннага етказиш, Венгриядан наслли карп балиғи увилдириқларини олиб келиш учун 100 миллиард сўм миқдорида маблағ ажратилгани айтиляпти. Ҳозирданоқ жойларда репродукторлар қурилмоқда. Уларда йилига 200 миллион дона балиқ личинкаси етиштириш учун венгриялик мутахассислар билан ҳамкорлик ҳам ўрнатилди. Маълумки, карп тез ўсиши, шароитга тез мослашиши ва гўштининг мазалилиги билан бошқа турлардан кескин фарқ қилади. Шунинг учун ҳовузларни балиқлантириш ва аҳолининг ушбу маҳсулотга бўлган талабини қондириш учун шу турдаги балиқлар кўпайтириляпти.\nСамарқандлик балиқчиларнинг қайд этишларича, ишлаб чиқилган режага асосан маҳсулотнинг тенг ярми сунъий ҳавзаларда етиштирилади. Янги ташкил этиладиган хўжаликларда 1100, кўл ва сув омборларида эса 1000 тоннага яқин маҳсулот тайёрланади. Интенсив усулдаги кичик ҳовузларида 1100 тонна, қафас (садок) мосламаларида 1350 тоннадан ортиқ, ёпиқ сув айланма тизимида эса 300 тонна ҳамда аҳоли томорқаларидаги мини-ҳовузларда 200 тонна балиқ етиштириш кўзда тутилган. Аҳоли томорқасида балиқ етиштирилаётганини эшитганлар бироз ажабланишлари мумкин. Аммо Жомбой туманидаги 42 хонадонда 80 – 100 квадрат метр ҳажмдаги ҳовузларда балиқ боқиш йўлга қўйилиб, биринчи йилдаёқ 200 тонна маҳсулот етиштириш кўзда тутилаётгани бор гап. Бу эса Самарқандда Вьетнам тажрибаси ўзлаштирилаётган бўлса-да, бироқ балиқ етиштиришнинг ўзига хос мактабини яратишга ҳам алоҳида эътибор қаратилаётганини кўрсатади.\nЎктам ХУДОЙБЕРДИЕВ, журналист


Дунёда коронавирус билан касалланганлар сони 60 миллиондан ошди - Халқ сўзи\n12:09 26 Ноябрь 2020 Дунё\nЖонс Хопкинс университети маълумотларига кўра, дунёда коронавирус билан касалланганлар сони 60 миллиондан ошди\nЖаҳон соғлиқни сақлаш ташкилоти маълумотларига кўра, дунёда коронавирус инфекциясини юқтирганлар сони 59 миллион 481 мингдан ортиқни ташкил этмоқда, шундан 1 миллион 404 мингдан зиёд киши вафот этган. Жонс Хопкинс университетининг ҳозирги маълумотларига кўра, дунёда касалликни 60 миллион 397 мингдан ортиқ одам юқтирган, улардан 1 миллион 421 мингдан ортиғи вафот этган.\nКасаллик тасдиқланган ҳолатлар бўйича АҚШ биринчи ўринда турибди, у ерда ЖССТ маълумотларига кўра 12,276 миллиондан ортиқ коронавирус инфекциясини юқтирганлар аниқланган. Иккинчи ўринда Ҳиндистон (9,222 миллиондан ортиқ), учинчи ўринда Бразилия (6,087 миллиондан ортиқ), тўртинчи ўринда Россия (2,162 миллиондан ортиқ), бешинчи ўринда Франция (2,115 миллиондан ортиқ).\nКушербаевга «Халқпарвар депутат» мақоми берилди\nМараҳимов «талабабай» ўрганишни бошлади. У ижарада яшаётган талабалар уйида бўлди


Кокорин ва Мамаев полиция маҳкамасидаги тунги сўроқ ҳақида гапириб беришди\nOct. 11, 2018, 8:50 p.m. 5499\n«Зенит» ва «Краснодар» футболчилари Александр Кокорин ва Павел Мамаев вақтинча ҳибсга олинганидан сўнг, дастлабки интервьюни бердилар.\nФутболчиларни 10 октябрь куни кечқурун полиция маҳкамасига олиб келишган эди. Шундан сўнг, сўроқ тунги соат 3-4 ларгача давом қилган.\n«Сўроқ тунги соат 3-4гача давом қилди», — деди Мамаев ва тергов ҳаракатларининг тунда ўтказилишига рози бўлганини тасдиқлади.\n«Бунга эътирозим йўқ. Сўроқ узоқ вақт давом этди. Ҳеч нарсани яширмадим. Ахир бирор нарсани инкор қилиб бўлармиди? Учта ҳолат бўйича сўроқ қилиндим. Тўғрисини айтсам, ўзимни жуда аҳлоқсиз тутган эдим. Ҳаммасига ўзимиз айбдормиз. Сўроқдан кейин қон таҳлилини топширдик. Гиёҳвандлик моддасини истеъмол қилмагандик», — деди Мамаев.\nЎз навбатида Кокорин тунги сўроққа розилик бермагани, аммо бунга қарши эмаслигини айтди.\n«Жуда ҳам ошириб юборишди. Биз фақат пиво ичдик. Ҳаммаси футбол ўйинидан кейин, уйқусиз тундан сўнг юз берди... Негадир бизни туни билан автозакда шаҳар бўйлаб олиб юришди. Жуда ҳам афсусдаман. Спортни тарк этмоқчи эмасман, умид қиламанки, ҳеч ким мени четлаштирмайди», - деди у.\nШунингдек, Кокорин Минпромторг мулозими Денис Пакни стул билан урган вазиятга изоҳ берди.\n«У одам мени ҳақорат қилди, акс ҳолда ўзимни бундай тутмаган бўлардим. Аммо видеода у билан орани очиқ қилганимиз, охирида қўл бериб кўришганимиз ҳам бор. Буни гувоҳлар ҳам тасдиқлашди» - деди Кокорин.\nЭслатиб ўтамиз, 8 октябрь куни ҳар иккала футболчи Москвадаги қаҳвахоналардан бирида Минпромторг мулозими Денис Пак ва «НАМИ» ташкилоти раҳбари Сергей Гайсинни дўппослашган эди. Бу можародан бироз олдин эса «Первий канал» бошловчиси Ольга Ушакованинг ҳайдовчисига ҳужум қилишган. Жабрланганлар турли тан жароҳати олиб, шифохонага ётқизилган. Бу иш юзасидан Москва полицияси 213-модда (Безорилик) бўйича жиноят иши очди ва футболчиларни 48 соатга ҳибсга олди. Уларнинг ўз айбига иқрор бўлгани айтилди. Ҳар иккала футболчига 7 йиллик қамоқ жазоси таҳдид солмоқда.\n13 Декабрь 4510\n13 Декабрь 3650\n13 Декабрь 12434\n12 Декабрь 4988\n8 Декабрь 21219\n10 Декабрь 17243\n13 Декабрь 16544


Тошкентнинг икки туманига солиқчилар тайинланди - xabar.uz\nДавлат солиқ қўмитаси раиси буйруғи билан Тошкент шаҳри Мирзо Улуғбек ва Яккасарой туманларига янги ДСИ бошлиқлари тайинланди.\nИминджанов Умид Баҳрамович Тошкент шаҳри Мирзо Улуғбек тумани давлат солиқ инспекцияси бошлиғи лавозимига тайинланди.\nУ бунга қадар Бандлик ва меҳнат муносабатлари вазирлиги Бандликка кўмаклашиш давлат жамғармаси маблағларидан самарали ва мақсадли фойдаланиш бошқармаси бошлиғи ўринбосари лавозимида ишлаб келаётган эди.\nШунингдек, Маликов Абдумуҳтор Абдугафурович Тошкент шаҳри Яккасарой тумани давлат солиқ инспекцияси бошлиғи лавозимига тайинланди.\nА. Маликов янги лавозимга тайинлангунга қадар Яшнобод тумани бўйича Ғазначилик бўлинмаси бошлиғи лавозимида ишлаб келаётган эди.\nЖамоат хавфсизлиги университетига бошлиқ тайинланди


Эрон фуқароси Эрон банкидан хафа\n21 январ 2021, Тошкент вақти: 00:44\n6 сентябрь куни Эрон Ислом Республикаси фуқароси Муҳаммад Али Урфониён мазкур давлатга қарашли “Содерат” банкининг Тошкентдаги филиали биноси олдида очлик эълон қилди.\nАсли тадбиркор бўлган Муҳаммад Али икки йилдан буён ушбу банкдан кредит ололмаётганидан норозилик билдирмоқда.\n“Бу банк мени икки йилдан бери саргардон қилади. Улар аввалига менга корхонага асбоб-ускуналар сотиб олиш учун 80 минг АҚШ доллари миқдорида кредит беришни ваъда қилганди. Гаровга қўйган нарсаларимдан ажралдим, лекин кредит берилмади”, - дейди Урфониён.\nМуҳаммад Али, ўзининг айтишича, Самарқанддаги “Пешвор” қўшма корхонаси раҳбари. Корхона қурилиш плиталари ва ун қопи ишлаб чиқаришга ихтисослаштирилган.\nУнинг сўзларига қараганда, агар банк ваъда қилинган кредитни ўз вақтида берганида корхонанинг иши юришиб кетган, у билан тайёр маҳсулот олишга шартнома қилиб қўйган бошқа корхоналар олдида қарздор бўлиб қолмаган бўларди. “Содерат” банки аввалига кредит ажратишга розилик билдирган ва керакли ҳужжатларни тайёрлашга кўрсатма берган.\n“Менга ҳали Эрондан келтирмаган жиҳозларни ҳам суғурта қилиш талабини қўйишди. Наилож суғурта қилдим. Лекин барибир кредит беришмади. Оқибатда суғурта пулига ҳам куйиб ўтирибман”, - деди Урфониён.\nМуҳаммад Алининг таъкидлашича, у “Содерат” банкининг Тошкент филиалини бир неча бор судга берган. Суд бир сафар унинг фойдасига, кейин эса банк фойдасига қарор чиқарган. Икки йиллик югур-югурлар, сарф-харажатлар унга 8 минг долларга тушган.\nМуҳаммад Али Урфониён токи банк унинг харажатларини тўламас ва қонуний кредитни бермас экан, банк биноси олдида очликни давом эттиришини билдирди.\nБанкнинг Тошкент филиали раҳбари ўринбосари Насибахон Абдуллаева Муҳаммад Али Урфониён банк мижози эканини тасдиқлади. У ўртадаги низолар суд орқали ҳал этилгани, бошқа маълумотлар бера олмаслигини маълум қилди.


ENI Остона билан шартнома имзолади\n24 май 2022, Тошкент вақти: 17:16\nИталиянинг йирик ENI энергетика ширкати “Казмунайгаз” Қозоғистон миллий компанияси билан ҳамкорлик шартномаси имзолади.\nМазкур шартнома пайшанба куни Италияда мамлакат Бош вазири Силвио Бурлускони ва Қозиғистон президенти Нурсултон Назарбоев учрашувидан сўнг имзоланди.\nҲамкорлик шатномасига мувофиқ ENI ва “Казмунайгаз” биргаликда Каспий денгизидаги Исатой ва Шагала конларини ўзлаштиради ва қўшма лойиҳалар, жумладан, Қозоғистонда газ турбина заводи қуриш каби лойиҳаларни амалга оширади.\nENI ширкати раҳбари Паоло Скарони сўзларига кўра, мазкур лойиҳалар қарийиб 40-50 миллиард доллар сармоя жалб қилиши мумкин.\nИталия ширкати Қозоғистондаги нефт заҳираларига бой бўлган Кашаған конини ўзлаштириш ишларида иштирок этиб келмоқда.


"Кумуш тола"ни етиштириш бўйича Янгийўл тумани пиллакорлари ҳам илғор\n"Кумуш тола"ни етиштириш бўйича Тошкент вилояти Янгийўл тумани пиллакорлари ҳам илғорликда қолишганлари йўқ.\nАйни кунларда пиллачилар етиштирилган ҳосилни хирмонга топширишга ҳозирлик кўрмоқдалар. Бу йил пилла боқувчиларга бир қатор имтиёзлар ва имкониятлар яратилди.\n1806 қути ипак қуртидан жорий йилда 99 тонна пилла маҳсулотини олиш кўзда тутилган. Шуни ҳам таъкидлаб ўтишимиз жойизки, етиштирилган "кумуш тола"ларни топшириш вақтида пиллакорларимиз нақд пулларини тарози ёнида олишади.


Мамлакатимизда кексалар, айниқса уруш ва меҳнат фахрийларини эъзозлаш, ёши улуғ инсонларга муносиб турмуш шароитларини яратишга алоҳида эътибор қаратилмоқда. Президентимиз Шавкат Мирзиёевнинг 2018 йил 16 апрелдаги “Иккинчи жаҳон уруши қатнашчиларини рағбатлантириш тўғрисида”ги фармони ҳамда “Хотира ва Қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарори бу борадаги ғамхўрликлардан ёрқин далолат.\nЎзбекистон “Миллий тикланиш” демократик партияси Наманган вилояти кенгаши қутлуғ сана арафасида Иккинчи жаҳон уруши қатнашчилари, фронт ортида жонбозлик кўрсатган кексалар ҳолидан хабар олиш мақсадида “Хотира абадий, жасорат мангу!” лойиҳаси доирасида “Биз ҳамиша сизлар билан” хайрия акцияси ташкил этди.\nУнда ЎзМТДП вилоят кенгаши раиси Ғайратжон Тўйчибоев, халқ депутатлари Наманган шаҳар Кенгаши депутати Зайниддин Ҳожи-Акбар ҳамроҳлигида партия “Ёшлар қаноти” фаоллари Иккинчи жаҳон уруши қатнашчилари ва меҳнат фронти фахрийларининг хонадонларига ташриф буюрдилар. Меҳр-оқибатга йўғрилган қайноқ дил изҳорлари ва беминнат совға-саломлардан нуронийлар қалби қувончга тўлди.\n“Заркент” маҳалласида истиқомат қилувчи 93 ёшли Низомхон ота Сатторовнинг хонадонида бўлган “уч авлод” учрашуви мароқли ўтди. Немис фашист босқинчиларига қарши даҳшатли урушда мардонавор курашган табаррук отахон ёшларга қирғинбарот йиллардаги бошидан кечиган ўта қийин дамларни хотирлаб, тинчлик-осойишталик, мустақиллик нақадар улуғ ва буюк неъмат эканини, бугунги осуда ва фаровон ҳаётнинг қадрига етиш, ҳар бир фуқаро ўз Ватанини чин юракдан севиши кераклигини айтдилар.\nАмир Темур маҳалласида фарзанду набира-эваралари даврасида умргузаронлик қилаётган 103 ёшли Муҳаммадтош бобо Паттоев ҳам акция иштирокчиларининг ташрифидан хурсанд бўлдилар. Тинчлик нақадар тотли сўз, дея англовчи бу азиз нуроний ёш ўғил-қизларни дуо қилиб, давлатимиз томонидан кўрсатилаётган қулай шарт-шароитлар ва имкониятлардан оқилона фойдаланишга, халқимиз корига ярайдиган муносиб фарзандлар бўлишга чақирди.\nШунингдек, “Ҳақиқат” маҳалласида яшовчи Шарифжон ота Нуриддинов, Жабборхон ота Содиқов, “Обиҳаёт” маҳалласида ҳаёт кечираётган Сергей Крюков хонадонларидаги самимий мулоқотлар ёш авлод вакиллари учун унутилмас таассуротларга бой бўлди. - Иккинчи жаҳон уруши етказган талофатларни эсласак баданимиз жунжикиб кетади. Ўша даврдаги машаққат ва қийинчиликлар кўплаб халқларнинг иқтисодини орқага сурган, оддий ҳаёт кечириш учун бир тишлам нон топиш ҳам амри маҳол эди. Бугун юртимизда осудалик, ривожланиш ва тараққиётни кўриб шукроналар айтаман. Бу кунларни кўзингизга суртинг, юрт тинчлиги, эл фаровонлиги, Ватан тараққиёти учун ўз ҳиссангизни қўшиб яшанг, - дейишди кўзда ёш билан нуронийлар.\nУч кунга мўлжалланган хайрия акцияси давомида мана шундай йўқловлар Мингбулоқ, Косонсой, Наманган, Норин туманларида яшаётган яна ўнлаб уруш фахрийлари хонадонларида ҳам бўлди. Наманган “Ёшлар маркази”да партия фаоллари ўртасида Биринчи Президентимиз Ислом Каримов хотирасига бағишланган “Қаҳрамонлик – фидойилик ва бурч” мавзусида расмлар танлови, “Аждодларни хотирлаш – муқаддас қадрият” мавзусида давра суҳбати, шахмат-шашка ва футбол мусобақалари, ёшлар ҳашари каби тадбирлар ўтказилди.\nҳамиша Сизлар билан Биз


Қирғизистон бирлашган ёшлар ташкилоти вакиллари Андижонда бўлди » Milliy Matbuot Markazi\nБош саҳифа Демонстрационный сайт » Жамият » Қирғизистон бирлашган ёшлар ташкилоти вакиллари Андижонда бўлди\nЖамият 27-05-2019, 21:51 0\nАндижон шаҳридаги вилоят Ёшлар марказида Ўзбекистон ёшлар иттифоқи вилоят кенгаши ҳамда Қирғизистон Республикаси бирлашган ёшлар ташкилоти ўртасида ҳамкорлик меморандуми имзоланди.\nТадбирда икки қардош халқ ёшлари қўшничилик, ҳамкорлик алоқаларини мустаҳкамлаш, ўзаро тажриба алмашиш, биргаликда қатор лойиҳаларни амалга ошириш борасидаги келишув ҳар икки томон учун фойдали эканлиги таъкидланди.\n– Асрлар давомида бир ариқдан сув ичган, тили, дини бир бўлган Марказий Осиё давлатлари ёшларининг жипслашиши, айниқса, бугунги глобаллашув даврида жуда муҳимдир, – дейди Қирғизистон Республикаси бирлашган ёшлар ташкилоти президенти Асқар Шайкидинов. – Минтақада ёшларни қийнаётган умумий муаммоларни биргаликда ҳал этиш, қолаверса, маданият, адабиёт, санъат, таълим, спорт соҳаларидаги ўзаро ҳамкорлик шубҳасиз, уларнинг дўстлигини мустаҳкамлайди, фаоллигини, интеллектуал салоҳиятини янада юксалишига ёрдам беради.\nҚирғизистон ёшлар делегацияси Андижон давлат университетида бўлиб, университет тарихи, айни пайтда талабалар учун яратилган шароитлар, таълим жараёнларини кузатди. Хусусан, Андижон давлат университети Қирғиз филологияси бўлимида таҳсил олаётган ёшлар билан учрашиб, уларга қирғиз адибларининг китобларини совға қилди. Шунингдек, университетда ташкил этилган “Қатағон қурбонлари хотираси” музейи билан ҳам танишди.\nМеҳмонлар “Жомеъ” меъморий мажмуси, “Ўзбегим” савдо маркази, Боғишамол дам олиш маскани сингари Андижон шаҳрининг қатор диққатга сазовор жойларини томоша қилди.


Султон Сулаймон (Халит Эргенч) ҳақида сиз билмаганлар… - 10 Мая 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\niphone, kapriolbjk, steklodelosu, SaleAwaw, nineliVah, ingesty, ninelVah, isoyuaje, haxinaq\nГлавная » 2019 » Май » 10 » Султон Сулаймон (Халит Эргенч) ҳақида сиз билмаганлар…\nХалит Эргенч 1970 йил 30 апрелда Истанбул шаҳрида туғилган. 1989 йил кема иншооти ва денгиз билимлари бўйича диплом олган Эргенч Мимар Синан университетининг опера ва мусиқали театр актёри бўлимига ўқишга кирди.\nАктёрлик карьераси давомида мюзикл, опера ва балетларда ҳам роль ўйнади. Маълум муддат АҚШда яшади, у ерда турли ишларни бажариш билан бирга спектаклларда қатнашди.\nЭргенчнинг телевидениедаги карьераси ҳам муваффақиятли кечмоқда. «Қора малак», «Дадам Гофрат ва мен», «Тутқун шаҳар одамлари», «Зерда», «Алия» каби муваффақиятли сериалларда суратга тушди. Халит Эргенч театр, кино ва сериалларда роль ўйнашдан ташқари ТВ дастурлари ва реклама роликларида ҳам фаол иштирок этади. Актёрнинг «Катта таклиф» мусобақа кўрсатувидаги иши шулар жумласидандир. Халит — энг талабгир актёрлардан бири.\n— Саҳна ва кадрда кўзларингиз билан кўп нарсаларни англатиб қўясиз. Буни қандай бажарасиз?\n— Бунда режиссёр Қудрат Сабанчининг ҳиссаси катта. Саҳнада бўлаётган воқеаларни ишончли кўрсата олади. Сўзга ҳожат бўлмаган жойда кўп нарсани кўз ва вужуд билан англатса бўлади. Аммо ҳаммаси самимий бўлиши керак. Шунда бу саҳналар эсингизда қолади ва сериалнинг энг муҳим саҳналари ҳам ўшалардир.\n— Сериал сценарийсини кўраркансиз, ўйнайдиган характерингизнинг қайси жиҳатлари сизни жалб қилади?\n— Бу ўйнайдиган ролимни қанчалик ўзлаштира олишимга боғлиқ. Яъни мен ўйнайдиган характеримни қанчалик ишончли чиқариб, қанчалик яхши ўргана оламан. Энг асосийси шу. Бу менинг учун бир ўйин. Бу характерни жонлантириш жуда ажойиб томоша. Агар мен ўша ишни қилаётганимда бахтсиз бўлсам, чиройли ўйин кўрсатолмайман.\n— Телевидениеда ўйнолмайдиган ролларингиз ҳам борми?\n— Бор, албатта. Менинг ўз ҳаётим, турмуш тарзим бор. Ўз дунёқарашимга сиғдиролмайдиган нарсамни одамларга тақдим этолмайман. Ишонмайдиган нарсамни қандай қилиб кўрсатаман? Масалан, тижоратда ҳам шундай: одам молига ишонмаса, сотолмайди.\n— Уйлангач, ҳаётингизда нималар ўзгарди?\n— Уйланиш ажойиб экан. Ҳақиқатан ҳам ўзимни жуда қизиқ ҳис қиляпман. Рафиқамнинг соясида уйим уйга ўхшади. Уйимиз у билан бирга уй бўлди.\n— Сериалларда интизор ошиқ ролларини қойиллатиб ўйнайсиз. Ҳаётда ишқ сизга қандай таъсир қилади?\n— Буни аёлимдан сўраш керак. Аслида, ишқ менга зўр қувват бағишлайди.\n— Уй ишлари масаласида қандайсиз? Уйда ёрдамчи бўла оласизми?\n— Мен жуда узоқ вақт ёлғиз яшадим. Шунинг учун уй ишлари менга бегона эмас. Кир юваман, овқатни жуда яхши пишираман. Шу маънода ёрдамчи бўла оламан, менимча.\n— Тартибга амал қиласизми?\n— Албатта, соғлиққа зарарли таомларни емайман. Нонуштага мураббо ейишни яхши кўраман. Бақлажон, анжир кабилардан тайёрланган мураббо ва икралар уйимизда доим бўлади. Зарарли ичимликлар ичмайман, гамбургер емайман. Тамаки чекмайман. Шакарни ҳам иложи борича истеъмол қилмайман. Аммо ширинликларни яхши кўраман, шоколадни ҳам. Мажбур бўлмагунимча тезкор ресторанларда фаст-фуд емайман.\n— Энг яхши кўрган таомларингиз?\n— Зайтун ёғидан тайёрланган овқатни яхши кўраман. Аслида, мен фарқлайдиган, танлайдиган овқат йўқ.\n— Спорт билан шуғулланишга ҳам вақт ажратасизми?\n— Аслида, анчадан бери вақтим йўқлиги боис спорт билан шуғулланмасдим. Аммо икки ҳафта олдин яна спорт билан шуғуллана бошладим. Ҳафтада икки ёки уч кун югураман, ёки ҳовузда сузаман.\n— Асло воз кечмайдиган уч принципингиз?\n— Яхшилик, очиқ фикрлилик, очиқкўнгиллик. Чунки баъзан ўзингиз истамаган ҳолда яхши бўлолмайсиз. Кўнглингизда нима бўлса, ташингизда ҳам ўша нарса бўлиши керак. Бу ўзингизни яхши танимоқ учун ҳам жуда муҳим.\nКатегория: YULDUZLAR BIOGRAFIYASI / ЮЛДУЗЛАР БИОГРАФИЯСИ | Ko'rganlar:: 21 | Добавил: www.horazm.net | Рейтинг: 0.0/0


Umidlar dunyosida yashayotgan inson. | Xurshid Davron kutubxonasi\nUmidlar dunyosida yashayotgan inson.\nMuallif Adib: O'zbek tarixi, adabiyoti va madaniyati 07.01.2013 izoh yo'q\nҚадимдан ўзбекларда ҳам, бошқа халқларда ҳам жамиятнинг илғор кишилари ўша халқнинг зиёлилари бўлишган. Навоий даврида ҳам ундан олдин ҳам ибрат олинадиган одамлар халқнинг зиёлилари эди. Айниқса, ўтган асрнинг 30-йилларида янги қатлам зиёлилари кўрина бошлаган. Уларнинг дастлабки вакиллари Беҳбудийлар, Чўлпонлар бўлган. Уларни ажратиб турадиган биринчи жиҳат – ташқи кўриниши бўлган. Улар кўпроқ билим олиб, ўзларидан билим нурини таратган. Нима учун зиё деб аташади? Уларда бошқача руҳ, суҳбатдошларига зиё улашгани учун.\nУМИДЛАР ДУНЁСИДА ЯШАЁТГАН ИНСОН…\nАтоқли ўзбек адабиётшунос олими Наим Каримов билан Раъно Муллахўжаеванинг суҳбати.\nРаъно Муллахўжаева: – Ҳар бир одамнинг ўзи суйган, соғиниб эслайдиган болалик хотиралари бўлади. Сиз болаликни қандай хотирлайсиз?\nНаим Каримов: – Шаҳарда ўсганим учунми, вилоятда, қишлоқда яшаган, кенг адирлар, лолазор қирларда болалиги ўтган ўртоқларнинг хотираларини эшитсам, жуда яйраб кетаман. Болаликнинг хотиралари бўлакча. Менинг ҳам болалик хотираларимда эсласа арзигулик воқеалар бор. Болалигим уруш даврига тўғри келган. Отамиз – Фотиҳ Каримий Тошкент мактабларида физикадан дарс берардилар. Уруш. Қишлоқ мактабларида ўқитувчилар қолмаган. Шундай кунларнинг бирида отамнинг танишларидан бири уйимизга келиб, Ўнқўрғон қишлоғидаги ўзи директорлик қилган мактабга таклиф этган. Қишлоқ мактаблари оғир аҳволда бўлгани учун отам рози бўлганлар. Биз дастлаб мактабнинг ўқитувчилар хонасида яшаганмиз. Мактабда асосан 3-4та ўқитувчи бўлган. Директор Фотиҳ Ориповдан ташқари, дадам, шоир Ғайратий ва яна бир муаллим. Мен отам билан дастлаб мактабдаги хоналардан бирида яшаганман. Кейин давлат бизга узумзор ер берган. Оиламиз кўчиб чиққач, шу бир парча ерга нималарнидир экканмиз. Бир қўй ҳам сотиб олганмиз. Дарсдан кейин қўшни болалар билан қўй боқиб, қўй ҳайдаб, ям-яшил қирларда югуриб-елганмиз. Қишлоқ – кенглик дегани. Тоза ҳаво дегани. Мева-чевалар кони, дегани. Кимнинг болалиги қишлоқда ўтса, у бу ғаройиб тароватни умр бўйи унутмайди.\nКўп ўтмай, отамни Маориф халқ комиссарлигининг мактаблар бошқармасига ишга чақиришди. Биз ота-боболаримиз яшаган Кесакқўрғон маҳалласига қайтиб келдик. Маҳалламизда Тошкентнинг машҳур мадрасаларидан бири бўлган. Шу ерда Сидқий Хондайлиқий сингари жадидлар таълим олишган. Биз, болалар, мадраса ва масжиднинг топ-тоза хонақосига кирганимизда қандайдир улуғворлик, салобат ҳукм сургандек бўларди. Қишлоқдан қайтганимизда, ҳамма нарса ўзгарган. Эвакуацияга келганлар мадраса ҳужраларини эгаллаб олишган, масжид ва мадраса шаҳар трамвай трести ходимларининг ётоқхонасига айланган эди. Хонақо ўртасидан оқиб турувчи мусаффо ариққа қараб бўлмас эди. Қадимий мухташам Шарқ маданияти мадраса билан бирга ўтмиш бағрига кириб бораётган эди.\nУйимиз яқинидаги 10 йиллик мактаб госпиталга айлантирилган эди. Шунинг учун ҳам Лангардаги 7 йиллик мактабда ўқишни давом эттирдим. Уруш тугади. Ярадорлар ҳам, врачлар ҳам мактабни бўшатиб беришди. Ўқиш изга тушди… Кунларнинг бирида педагогика институтининг бир гуруҳ талабалари мактабимизга амалиёт ўташга келдилар. Уларнинг орасида Муршида Икромова деган ёш бир қиз бор экан. Шу қиз амалиёт тугагандан кейин бизга адабиёт ўқитувчиси бўлиб қолди. Кейин билсак, у Акмал Икромовнинг жияни экан. Унга эндигина Тошкент шаҳрида яшаш имкони берилган экан. Адабиёт дарсини дил-дилдан севгани, овози ёқимли, ҳаракатлари нафис бўлгани учунми бутун синфнинг меҳрини қозонганди. Дарсдан кейин ҳаммамиз уйигача кузатиб қўярдик. Аммо орадан кўп ўтмасдан, унинг “халқ душмани”га жиянлиги кимнингдир ёдига тушиб, мактабдан ҳам шаҳардан ҳам чиқариб юборишди. Унинг ўрнига Наби Нурмуҳамедов деган ниҳоятда мулойим, юмшоқкўнгил, истиҳолали ажойиб йигит ўқитувчи бўлиб келди. Менда адабиётга меҳр ана шундай бошланди.\nР.М.: – Сиз кейинги саволга ҳам қисман жавоб бердингиз… Сўрамоқчи бўлганим Сизни адабиётга, адабиётшуносликка йўналтирган асосий омил…\nН.К.: – Менинг шаклланишимга меҳнати сингган кишилар оз эмас. Отам физика ўқитувчиси бўлсалар ҳам, 30-йиллардаги бошқа зиёлилардек, адабиёт ва санъатни севардилар. Уйимизда бўлган зиёфатларда Карим Зокировга ўхшаган машҳур хонандалар хониш қилишар, ўша йилларда патефон, айниқса, урф бўлгани учун улар овозлари лаппакка ёзилган хонандаларни тинглаб, ғоят роҳатланишар эди. Токча-жавонлардан бирида физика ва математикага оид китоблар бўлса, бошқа деворни эгаллаган узун жавонда ўзбек ёзувчиларининг 20–50-йилларда нашр қилинган асарлари савлат тўкиб турарди. Отам менда адабиёт ва санъатга ихлос уйғотиш учун бўлса керак, театрларга олиб борардилар. Мен отам билан Аброр Ҳидоятов ижро этган “Алишер Навоий” спектаклини кўрганман. “Навоий” театрида “Париж алангаси” (“Пламя Парижа”) балетини, “Горький” театрида уруш тўғрисидаги қайси бир спектаклни кўрганим эсимда.\nОтам мактаблар бўйича инспектор бўлганлари сабабли, вилоятларга тез-тез бориб турардилар. 6-синфни тугатганимда, отам мени Наманган вилоятига олиб бордилар. Бир-икки кун шаҳарда бўлганимиздан кейин, мезбонлар бизни Пошша отага олиб боришди. Табиатнинг жаннат монанд манзилларидан бири экан, бу жой. Уч томони тоғ, ўртада шарқираб муздек сой оқади. Сойнинг теварак-атрофи яшил гилам билан қопланган. Тоғ этакларидан кўтарилишингиз билан арчазор бошланади. Шу ерда кечган бир ҳафта ҳали шаҳардан четга чиқмаган йигитча учун Ниагара бўйларида бўлишдек бир гап эди… Тошкентга қайтганимиздек кейин, отам Пошша ота сафари ҳақида, нима учундир, менинг номимдан мақолача ёзиб, “Ленин учқуни” газетасига олиб бор. Муҳаррири Санжар Тилла. Менинг шогирдим бўлади. Айтсанг, босиб чиқаради”, дедилар. Отам ёзган нарсани ўз номимдан олиб боришни хуш кўрмадим. Лекин отамнинг қистовлари билан газетага олиб бордим. Уларга маъқул бўлди ва “тез-тез ёзиб тур”, дейишди. Ҳам газетада “менинг” очерким чиққани, ҳам муҳаррирнинг самимий муносабати менга куч ато қилди. Шундан кейин ўзим мақола ва шеърлар ёзиб, газеталарда чиқара бошладим… Пионерлар саройи, адабиёт, мусиқа, хор тўгараклари. Танловлар, ёрлиқ ва мукофотлар.\nФилология фанлари доктори Маҳмудали Юнусов аммамнинг ўғли бўлган. Деворнинг нариги томони – уларнинг уйи. Маҳмудали аканинг уйига Солиҳ Қосимов, Ҳамидулла Убайдуллаев, Неъмат Тошпўлат сингари дўстлари тез-тез келиб, адабий баҳслар қурар, бир-бирларининг ёзган асарларини муҳокама қилиб, фикр билдиришарди. Маҳмудали ака ҳам, укаси Аҳмадали ака ҳам мени яхши кўришарди. Шунинг учун уларнинг уйидаги янгиликлар менсиз ўтмасди.\nЯна амаким Обид қори Каримов. Ўзи Бокуда ўқиган, математик, шоир Ғайратийнинг яқин дўсти. Лекин адабиётни, айниқса, озарбайжон классикларини яхши кўрарди. Ҳусайн Жовид оқланганидан кейин менга унинг танланган асарларини берган.\nМенга меҳр-оқибат кўрсатган кишилар талайгина. Улар мендан рози бўлишсин.\nР.М.: – Сиз Беҳбудий, Фатрат, Чўлпон, Усмон Носир, Ғафур Ғулом, Ҳамид Олимжон, Миртемир ва бошқа адиблар ҳақида кўп ёзгансиз. Лекин, билишимча, Сизнинг илмий изланишларингиз марказида Ойбек домла туради. Ойбек домла Сиз учун ниҳоятда қадрли шахс, ҳурматингиз бўлак. Умуман, инсонлардаги руҳий яқинликни нималарда кўрасиз?\nН.К.: – Афсуски, Сиз тилга олган адибларнинг кўпини кўрмаганман. Бу адибларга бўлган ҳурматим қанчалик чексиз бўлмасин, уларни тирик инсон сифатида тасаввур эта олмайман. Аммо Ойбек домлани кўп кўрганман. Бошқа қатор замондош ёзувчиларни ҳам яқиндан биламан. Лекин Ойбек домла ҳатто хаста пайтида ҳам бутунлай бошқа инсон бўлган. Фалакнинг гардиши билан Ойбек домланинг вафотидан кейин унинг 20 жилдлик Мукаммал асарлар тўпламини нашр этиш билан шуғулланишга тўғри келди. Бу жараёнда қарийб 10 йил адиб архивида ишладим. У 17 йил давом этган хасталик йилларида на фалакдан, на уни йиқитган кимсалардан шикоят қилмай, тинимсиз ижод қилди. Ручка ушлай олмайдиган қўли билан эмас, гапира олмайдиган, тўғрироғи, Зарифа опа тушунадиган тили билан айтиб, бир неча роман, қисса, бир талай шеър ва мақолалар ёзди. Адибнинг бу ва бошқа асарларидан ўз халқини ғоят севган, унинг эркин ва озод, бахтиёр ва фаровон яшашини орзу қилган одамнинг қалб нурлари таралиб туради. Мен аслида шу нарсаларни билиш учун боргандим. Лекин бундан илгари биз тенги авлод шаклланаётган пайтда Ойбек ўзбек адабиётида биринчи ўринга чиққанди (тўлқинланиб кетади).\n1939 йилдаги Ўзбекистон ёзувчиларининг 2-съезди қатнашчиларининг виньеткаси бор. Бу расмларни кўрсам, ҳозир адабиётда номини ҳеч ким эсламайдиган аксарият ёзувчиларнинг суратлари бор. Лекин Ойбекнинг расми йўқ. Ўша пайтда Ойбек “соя”да юрган. Ойбек ҳали саҳнага чиқишга улгурмаган. У ҳаётини кўпроқ ижодга бағишлаган одам бўлгани учун турли ортиқча, деб билган тадбирларига бормаган. Ҳаттоки бир куни Абдулла Ориповни чақиртирганда, Абдулла нима учун чақирганини билмайди. Ойбек хаста, шунда Зарифа опа, Ойбек адабиётда қолаётган шоирлардан ташвишланганлигини айтганди. Кимлар қолади, қандай одамлар қолади… Бизларни даражамиздаги шоирлар бўладими-йўқми, бизлар қила олмаган ишларни улар қила оладими… Абдулла Орипов билан танишиб, унга оқ йўл тилайди. Айтмоқчи бўлганим – ўша пайтда Ғафур Ғулом ҳам бор эди. У кўпроқ календарь шоир сифатида озгина эътибордан четда қолганди. Ойбек домлани одатда, ҳамма газеталарда кутарди, шеърларими, романларидан парчалар чиқадиган бўлса, мухлислари (улар орасида бошқа касб эгалари ҳам талай эди) кутарди.\nИнститутни битираётганимда диплом ёзиш баҳонасида Ойбек домланинг уйига боришим керак бўлди, борганимда, Зарифа опа хизматда экан. Ойбек домла ўтирган хонага кириб, суҳбатлашдим. Мени ижод психологияси қизиқтирарди. “Ойбек ака, Бальзак Горио отанинг ўлимини тасвир этаётганида, клиник ўлим ҳолатига тушган экан. Сизнинг “Қутлуғ қон” романингиз ҳам, “Навоий” ҳам севимли қаҳрамонларнинг ўлими билан тугайди. Сиз, масалан, Йўлчининг ўлимини тасвирлаш чоғида ўзингизни қандай ҳис этгансиз?” деб сўрадим. Ойбек домла Йўлчининг ўлими эпизодини йиғлаб-йиғлаб ёзганини, тасвир тугагандан кейин унга бутун олам бўшаб-ҳувиллаб қолгандек бўлганини айтди. У ҳар бир қаҳрамонини қалбидан ўтказувчи, унинг қувончидан қувонувчи, дарди ва изтироблари тасвиридан эса руҳий жароҳат олувчи ёзувчилардан эди.\nДўрмонда «Ажойиб кишилар ҳаёти» туркумида Ойбек ака тўғрисида китоб ёзаётган пайтимда Азиз Пўлатович, нима ёзяпсиз, деб сўраганда, шу туркумда Ойбек домла ҳақида ёзяпман, десам, жуда тўғри, яхши бўлибди, Ойбекнинг улуғ ёзувчи, ҳам улуғ инсон эканлигини ёзинг, деди. Бу хил икки сифатли инсонлар дунёга кам келади, деганди.\nОйбекнинг “Навоий” романининг яратилганининг 50 йиллигини нишонлаш мақсадида радио кеча ташкил қилмоқчи бўлди. Шунда бир ёш ёзувчи: “Ҳозир “Навоий” романини ўқиб бўладими?” деганда, менинг юрагим шув этиб кетди. Саид Аҳмаднинг асарларини қайта-қайта ўқишади, Ғафур Ғуломнинг “Шум бола”сини ўқиш мумкин. Наҳотки Ойбекнинг “Навоий” романини мактабда ўқиганидан кейин қайта мурожаат қилиш мумкин эмас… Мана шундай баъзи камситишга ўхшаган қарашлар ҳозир йўқ эмас. Ваҳоланки, “Навоий” романини қайта ўқийдиган бўлсак, бутунлай бошқа дунё… Мен ўзимнинг адабиётга, адабиётшуносликка қўйган мезонимни бадиий маҳорат даражасини ўлчайдиган асарларни солиштирганда, ким яқинлашолган, ким яқинлаша олмаган, қайси маънода яқинлаша олган, деган саволларни қўйиб қарайман. Зарифа опа айтардики, Ойбек зўр шоир бўларди, лекин адабиётда унинг рақиблари бор эди. Ўша рақиблари кечаси тинч ухласин деб Ойбек прозага ўта бошлади. Агар Ойбек шеъриятни давом эттирадиган бўлганида, у биринчи ўзбек шоир бўларди.\nР.М.: – Ҳозирги адабиётшуносликда ҳужжатлилик устувор аҳамият касб этиб бормоқда…\nН.К.: – Европа адабиётида биографик роман деган жанр бор. Андре Моруа шу жанрнинг “пир”ларидан бири. Унинг Гюго, Бальзак, Стендаль, Роллан сингари француз адиблари ҳақидаги асарларини ўқисангиз, адибнинг тарих ҳақиқатига хиёнат қилмаган ҳолда улар ҳаётини шундай тасвирлаганки, худди бадиий асарни ўқигандек катта эстетик завқ оласиз. Сўнгги йилларда ўзбек адабиётшунослигида шу жанрнинг куртаклари кўрина бошлади. Камина ҳам биринчилардан бўлиб шу жанрга қўл урдим. Лекин айрим танқидчилар менинг ёзганларимни биографик романдан узоқ, демоқдалар. Балки улар ҳақдир.\nЛекин тақдир менга ноёб бир имконият яратди. Дастлаб Жамоатчилик комиссиясига, кейин “Шаҳидлар хотираси” хайрия жамғармаси” ва “Қатағон қурбонлари хотираси” музейига ҳам раҳбар этиб тайинланганим учун, “Ёпиқ сандиқлар” мамлакатида бир неча йил ишлаш имкониятига эга бўлдим. Бу, менинг адабиётшунос сифатидаги йўналишимни бошқа ўзанга буриб юборди. Лекин бу вақт ичида шундай маълумотларни қўлга киритдимки, энди қатағон қилинган ёзувчилар ҳақида ҳам, бошқалари ҳақида тахминий баландпарвоз гапларни ёзиш вақти ўтганини сездим.\nҚатағон қиличи фанимиз, адабиётимиз ва санъатимиз ўрмонини шундай каллаклаб ташлаганки, натижада биз қашшоқланибгина эмас, қўрқоқлашиб ҳам қолганмиз. Агар бояги мамлакат посбонлари бизга ёзувчилар, журналистлар ва жадид маърифатпарварлари ҳақидаги материаллар билан танишиш имкониятини яна беришганида, ёшларни мустақил Ватан садоқат ва фидойилик руҳида тарбиялаш ишига хизмат қиладиган адабиёт ва санъат асарлари яратилган, ўша мудҳиш даврларнинг тўлақонли тарихи яратилган бўларди.\nР.М.: – Архив материалларини ўрганиш, ноҳақ қатағон қилинган номларни тиклаш Сиз учун миллат олдидаги бурчми ёхуд олимлик масъулияти ёки…\nН.К.: – Бунда қанақадир тасодифийлик ҳам бор. Қайта қуриш йилларида бирдан “темир сандиқ”лар очилиб кетди. Озгина ишлаш имконияти пайдо бўлди. Мен биринчи куни Усмон Носирнинг делосини кўрадиган бўлдим. Худди эртага ёпилиб қоладигандай тушликка ҳам чиқмасдан маълумотларни ўрганишга ҳаракат қилдим. Эртасига келсам, турибди тағин. Мен ёпилиб қолса керак деб ўйлагандим. Жуда чанқоқлик билан ишлай бошладим.\nУсмон Носирга унинг жияни Нодира Рашидова ҳам қизиқиб қолди. Ёзувчилар уюшмасидагилар ҳам хайрихоҳ эди. Ўша пайтда Кемерова вилоятида Усмон Носирнинг архивдаги ҳужжатлари билан танишиш имкони туғилди. Москвадан рухсат бўлгач, биринчи бўлиб Кемеровада шоирнинг делосини кўрдим. Кемерова вилоятининг мафкура бўйича бир котибаси бор экан. У, иложи бўлса, делони кўрманглар, агар кўрадиган бўлсангизлар, сизларнинг Усмон Носирга бўлган муҳаббатинглар ўзгариб қолади, делода бошқача гаплар ёзилган, деди. Шунга қарамасдан танишиб чиқдим. Мен кўрган делосида 10 мингдан ортиқ саҳифа бўлганлиги жилд юзига ёзилган экан. Лекин қўлимга олган пайтда бу ҳужжат анча қисқартирилган экан. Чунки бизнинг Тошкентдан бориб, Усмон Носирни ўрганишимизни билиб, чекистлар қисқартирган экан. Шунга қарамай шоирнинг Тошкентдан кетгандан кейинги ҳаёти ҳақида анчагина маълумотлар олдик. Натижада Усмон Носир тўғрисидаги кичкинагина китобни нашр қилдик. “Ёш ленинчи” газетада бир нечта сонларида “Аждаҳо комида” сарлавҳаси билан мақолалар эълон бўлди. Усмон Носир ҳам қатағон қурбонлари қаторига қўшилди.\nШаҳидлар хотираси хайрия жамғармасидан олдин 1999 йил 12 майда мустамлакачилик даври қурбонлари хотирасини абадийлаштириш комиссияси ташкил этилди. Мен раис этиб тайинландим. Ҳокимиятнинг эски биносидан битта хона ажратилган экан. Шу ерда ишлай бошладик. Одамлар оқиб келади. Ҳар тоифа одамлар бор экан. Кимдир отасининг нима қилганини билмайди, бизга келиб қатағон бўлганлигини айтади. Биз нима қилишимиз керак, деб сўрасак, шу бирор жойга битта ҳайкал қўйиб қўйсангиз, дейди, (куламиз). Шунга ўхшаган кўчани номини беринг, мактабни номини беринг каби илтимослар. Иш давомида анчагина архив ҳужжатлари йиғилди. Қатағон даврини ўрганишга кенг имкониятлар берилди. Бу даврларда архив материаллари билан ишлаш ўта оғир. Бу жуда даҳшатли. Мен чидам билан иш бошладим. Ҳар хил комиссия бўларди. Руҳоний қатағон қурбонларини ўрганиш комиссияси гуруҳига Хуршид Дўстмуҳаммад раис эди. У ярим соатлар чамаси ўтирди-да, кейин ўрнидан туриб, кўз ёшларини ҳам тўхтата олмай, Наим ака, мен бу ерда ишлай олмайман, узр, деб чиқиб кетди (Наим ака ҳам буни эслаб йиғлаб юборди).\nЎша пайтда маълум бир одамлар ҳеч қандай гуноҳсиз айбланганлар. Айбни бўйнига қўйиб, сен айбдорсан, дейишган. Агар керакли ҳужжатга имзо қўймаса, бинонинг ертўласига олиб тушиб қийнаб уришган. Агар унга ҳам бардош берса, 42-камераси бўлар экан. Бу ерда “айбланувчи”ни ит азобида қийнаган. Олиб кетилаётган одам ичкаридан келаётган бақириқлардан ўзини йўқотган. У ердаги қийноқларга чидаганлар эса ногирон бўлиб қолган. Мана шунақаларнинг ҳаммасини бу ерда кўрдик. Буларнинг номини оқлашга ҳаракат қилмасак, халққа ким етказади, деган бир кайфиятга тушиб қолганмиз. Бизнинг халқ олдидаги бурчимиз, асосий ишимиз шу бўлиб қолди-да! Ушбу масъулият сабабли жуда кўп мақолалар ёзиб, эълон қилдик…\nКечагина компьютеримдаги айрим мақолаларимни қайта кўриб чиқдим. Зарифа опанинг отаси Саидносир Миржалилов деган одам бўлган. Доим ёқаси крахмалланган кўйлак кийган. Бизнинг отамизга ҳам ойимиз кўйлаги ювилгандан кейин ёқасини крахмаллаб берардилар. Албатта бўйнида галстук, бошида шляпа, пенсней(буринга сиқиб қўйиларди) тақиларди, қўлида ҳасса ҳам бўларди, гўё олифтагарчиликка. Ўша давр одамларининг кийиниш услуби шунақа бўлган экан. Бир куни Саидносирбой Қозонга боради. У ерда нашриёт директори Зариф Баширийнинг олдига кириб иши борлигини айтади. Зариф Баширий худди руслар ва бошқа оврупаликларга ўхшаб ўзбекларга беписандлик билан қараган. Саидносирбой, Олимжон Иброҳимовнинг “Қадим ислом маданияти” деган китоби бор. Ўша китобнинг Ўзбекистонда харидорлари кўп бўляпти, шуни нашр эттириб берсангиз, дейди. Кейин Зариф Баширий эътибор берса, Саидносир Миржалилов ўзидан кўра анчагина зиёли, маданиятли одам эканлиги маълум бўлади. Бизнинг ўша пайтдаги одамларимиздан Беҳбудий ҳам шундай зиёли бўлган. Бир куни Беҳбудий тўғрисидаги фильмни кўрдик. Фильмда Беҳбудий ошхонага кириб французча меню бўйича овқат буюрганини кўриб, режиссёрга, оширворибсиз-ку! десам, йўқ, мен буни маълумотлардан олганман, деди. Қаранг, уларнинг ҳар томонлама илғор одамлар бўлишганини…\nҚатағон машинаси миллатларнинг гулини териб айбдор қилган. Қамоқхонада маҳбуслар олий математикадан дарс олган. Мендаги маълумотларда яна бир лагердаги маҳбуслар инглиз тилини ўрганган ва шу тилда ёзганлар. Мана шунақа зўр одамлар бўлишган. Улар қатағон қилинганлиги учун, сен ҳам ўшанга ўхшасанг, қатағон қилинасан, қамалиб, отилиб кетасан деб, одамлар болаларини уларга ўхшаган қилиб ўстиришни хоҳлашмаган. Айтмоқчи бўлган гапим, ҳамма нарсани ўрганиш бу бир восита, кейин жамиятга озгина хушёр кўз билан, ватанда, дунёда бўлаётган воқеаларга, ўзимизнинг тарихимизга, ўзимизнинг миллатимизга, халқимиз ҳаётида кечаётган ҳодисаларга теран кўз билан қарашга ўргатади. Шўролар албатта, буни хоҳлашмаган.\nР.М.: – Ҳаётингизнинг кўп қисмини қатағон қурбонига айланган юртдошларимизнинг биографиясини ўрганишга сарфлаб келмоқдасиз. Архивларда кўриб чиққан, топган маълумотларингиз инсоннинг кучли ва ожиз томонларини янада аниқроқ идрок этишга имкон беради. Матонатли инсон ва хоинлик (қўрқоқ) хусусида нималар дея оласизми?\nН.К.: – Одамзоддаги ҳасад, қўрқоқлик деган иллатлар туфайли қанчадан-қанча кишилар жабр кўради. Маълум бир одамлар сабабли 1952 йили Шайхзода қамалган. 1937 йиллар қатағони қурбонларининг ҳаётига ҳам шу иллатлар дастак бўлган.\nДунёда ҳасадга, қўрқоқликка қарши курашишнинг йўли йўқ. Фақат адабиётгина нафрат уйғотиши мумкин. Шундай асарлар ёзилиши керакки, ҳар бир ўқиган одам мана шу қўрқоқлик, ҳасад менинг ҳам юрагимда туради-ку, деган фикрга келсин. Ёзилган шеърнинг, асарнинг ўзига қаратилганини билиши керак. Шеър – катта куч.\nР.М.: – Инсоннинг бахти ва фожеасини, даврлар билан тақдирини қиёсий ўрганиб, қандай қонуниятларни кузатдингиз?\nН.К.: – Инсоннинг бахти ниҳоятда кенг тушунча. Унинг фалсафий, маиший жиҳатлари бор. Одамзод ҳар хил ёшда бахтни турлича тасаввур қилади. Ёшлик, йигит учун яхши бир келин учраса, оилавий ҳаёти бир тинч ўзанда кечадиган бўлса, бу унинг бахти ҳисобланади. Айни пайтда қизлар учун ҳам яхши куёвга тақдир учраштирадиган бўлса, яхши фарзандлар кўрадиган бўлса, бу унинг учун бахт. Кейин ота-оналикнинг ҳам бахти бор. Агар фарзандлар катта бўлиб, ота-она орзу қилганидек, оилада фарзандлик бурчини бажариб, жамиятда ўз ўрнига эга бўлиб, фойдали инсонлар бўлса, бу ота-онанинг бахтидир. Кексаликдаги бахтнинг ҳам ўрни бўлади. Соғ-саломат юриш, бировга дардисар, муҳтож бўлмаслик, фарзандларнинг ардоғида бўлишлик кексаликнинг бахти деб ўйлайман. Яна битта бахт бор. Бу инсоннинг керак бўлиш бахти. Оиласига, ишлаб турган корхонасига, жамиятга керак бўлиш бахти.\nБахтсизлик айтганларимнинг тескариси.\nР.М.: – Умр ўтгани сари кишининг дунёқараши ҳам ўзгариб борадими? Шу жиҳатдан кузатсак, унинг диди, қизиқиши, ҳатто фаолияти, яшаш тарзида ҳам кўпинча маълум ўзгаришлар кузатлади, дейишади. Ҳаммада ҳар хилку, лекин аксарият ҳолатларда шундай. Ушбу ҳолатлар қандай кечяпти (кўпроқ ижодда)?\nН.К.: – Дунёқараш фалсафий категория. Дунёқарашда биринчи навбатда дунёда бўлаётган воқеаларга бўлган муносабат кўзда тутилади. Албатта, сизнинг саволингизнинг тагида менинг шахсий ҳаётим билан боғлиқ ҳодисаларни назарда тутгансиз деб ўйлайман.\nР.М.: – Шундай….\nН.К.: – Эҳтимол адабиётшунос бўлганлигим учун қайсидир маънода, қизиқиш доирам балки чегаралангандир. Фақат адабиётшунослик масалалари билан шуғулланиш кишининг анчагина камбағаллаштириб қўяди. Мен адабиётга яқин санъат соҳалари билан қизиқиб келаман. Театр, кино, тасвирий санъатга, кейин телевизорда санъатга, илм-фанга оид кўрсатувлар бор. Журналист Николай Свонедзенинг “Тарихий хроника” деган кўрсатуви бор. Бизлар тарихни мутлақо билмаймиз. Ўзбекистон тарихи, Жаҳон тарихини мактабдаги ўқиганимиз. Тарихнинг ҳам ўша пайтдаги яратилган таснифлари ҳақиқий тарихда бўлмаган. Эндиликда “Турклар”, “Буюк императорлар”, “Хуннлар” кўрсатувларини кўрдим-да, бизларнинг тарихий қарашларимиз ниҳоятда торайиб қолган. Биз ўзимизнинг ватанимизда фақат Маҳмуд Торобий, Муқаннага ўхшаган қўзғолончиларни биламиз. Ундан нарига ўта олмаймиз. Масалаларга чуқур ва кенг қарашни ўрганишимиз лозим. Жаҳонда бўлаётган воқеа-ҳодисаларга кўпроқ эътибор қаратишимиз керак. Бундан ташқари биз бўлаётган воқеалар талқини ижобий қувват уйғонишига хизмат қилиши керак. Ижобий эмоция – қувватни санъат билан қўшиб олиб бориш керак. Масалан, илгари симфоник концертларнинг пластинкалари бўларди. Лекин бугунга келиб булардан фойдаланиш имконияти бўлмаяпти. Ҳозир бу каби жиддий концертларни телевизордан кўраман. Анна Герман ҳақида бир неча серияли фильмлар беришди. Италияга бориб, белканта санъатини ўрганган (Белкантон– итальянча гўзал овоз). Муслим Магамаев ҳам бу ижрони эгалланган. Бу хил ижрода сўз мусиқага мусиқа бўлиб уйғунлашади. Шундай хонандаларни тинглайман. Баъзан тасвирий санъат музейига бораман. Санъатда кечаётган руҳий қарашларини кузатаман.\nР.М.: – Эшитишимга қараганда, пьеса ёзган эмишсиз? Москвалик бир қатор олимлар ва артистлар яхши рассом ҳам эканликларини биламан. Шеърият билан-ку, Москва артист ва олимлари орасида шуғулланмайдиган одам қолмаган. Сизнинг бадиий ижодга бўлган майлингиз қандай?\nН.К. – Мен кирмаган кўча қолмаган, десам, муболаға бўлмас… Уйчи кўчасида бир ўртоғим яшарди. Унинг уйига кетаверишда эски мозор бўлиб, ундан ҳар хил суяклар чиқиб ётарди. Бахтимга, улар орасидан бошчаноқ топилмаган. Лекин лойданми, ганчданми ҳайкалчалар ишлаб, ўчоқда пишитганман. Мактабдаги расм тўгарагига қатнаб, рангли қалам ва акварель бўёқларда анча-мунча расмлар чизганман. Пионерлар саройида ёзган шеъримга кимдир мусиқа басталаб, ёшлар газеталаридан бирида нотаси билан эълон қилган. Лекин булар – дарахтнинг мева беришдан аввал чиқарган барглари.\nР.М.: – Пьесага келганда…\nН.К.: – Пьесага келганда… Тақдир мени бир неча йил атоқли театр режиссёри Баҳодир Йўлдошев билан бирга ҳамнафас бўлиш бахтини берди. Ўша йилларда Баҳордир Йўлдошев раҳбарлик қилган театр Тошкентдаги биз тенги ижодий зиёлиларнинг Каъбаси бўлган. Баҳодирнинг энг яхши спектакллари бизнинг кўз олдимизда туғилган. Француз артисти Франсуа Шато Навоий ролини “Искандар” спектаклида француз тилида ижро этган. Француз драматурги Фотима Галер асарининг премьерасида иштирок этган. Барзу Абдураззоқов машҳур “Отелло” спектаклини саҳналаштирган… Лекин театрда рўй берган ҳар бир улуғ янгилик Баҳодир дилида туғилган. Биз фақат томошабин эмас, балки Баҳодир кўнглидаги ижодий ғояларнинг рўёбга чиқишида иштирокчи бўлишга уринганмиз. Мен Баҳодирнинг таклифи билан бир неча пьесаларни таржима қилиб бердим ва улар саҳна юзини кўрди. Миср драматурги асари асосида яратилган “Ғаройиб оқшом” баъзан-баъзан телевидениеда намойиш этилиб туради. Биз билан ўша қозонда қайнаган Шуҳрат Ризаев, мана, ҳам драматург, ҳам театршунос бўлиб танилди.\nМенинг пьесамга келганда, воқеий ҳикояларим ҳам, бу пьеса ҳам ёзувчилар ҳаётидан, ижод оламида бўлган воқеалардан нақл қилади.\nР.М.: – “Тафаккур” журналида бундан анча йиллар муқаддам Сиз билан Баҳодир Йўлдошевнинг ажойиб суҳбати чиққан экан. Суҳбат жуда самимий, жонли бўлган экан.\nН.К.: – Театрга, санъатга яқинлашишим, жараёнларнинг ичида бўлиш адабиётшуносга катта руҳий озуқа беради, тасаввурларини янада кенгайтиради. Шомирза Турдимовнинг доимо янгиланиб туришига сабаб – у санъатга яқин. Ўзи рассом. Санъатга қизиқади. Жаббор Эшонқулов ҳам кино санъатиги қизиқади. Жараёндан бохабар.\nР.М.: – Адабиётшунос Ш.Ризаев “Ойбекка ўхшайдиган олим” мақоласида: “Ўзбекнинг тирик зиёлиси ким деса, мен ҳеч иккиланмай Наим Каримов деб айтар эдим. Бу кеча ёки бугун пайдо бўлган фикр эмас ва фақат менгина айтадиган фикр эмас. Наим акага олим, адабиётшунос, фан доктори, Беруний мукофоти лауреати деган унвонлардан кўра, катта ҳарфлар билан ЗИЁЛИ деган сифат кўпроқ ярашади. Зиёли тор тушунчамиздаги олий маълумотли киши эмас. Зиёли бу миллат тажассуми, миллат қиёфаси…”, деб ёзган. Сизнингча зиёли ким? Зиёлилик мезонларини нималарда кўрасиз? Бугунги зиёлилар хусусида…\nН.К.: – Қадимдан ўзбекларда ҳам, бошқа халқларда ҳам жамиятнинг илғор кишилари ўша халқнинг зиёлилари бўлишган. Навоий даврида ҳам ундан олдин ҳам ибрат олинадиган одамлар халқнинг зиёлилари эди. Айниқса, ўтган асрнинг 30-йилларида янги қатлам зиёлилари кўрина бошлаган. Уларнинг дастлабки вакиллари Беҳбудийлар, Чўлпонлар бўлган. Уларни ажратиб турадиган биринчи жиҳат – ташқи кўриниши бўлган. Улар кўпроқ билим олиб, ўзларидан билим нурини таратган. Нима учун зиё деб аташади? Уларда бошқача руҳ, суҳбатдошларига зиё улашгани учун. Зиёлилар сабаб уларнинг замондошлари шифокорми, инженерми ёки қурувчими адабиётни нондай, сувдай керак деб ҳисоблашган. Янги адабиётни қидириб топиб, зиёлилар билан бир қаторда бўлишга интилганлар. Улар ҳам худди зиёлилар каби суҳбатлашганда ўзини билимини, маданиятини кўрсатиш имконига эга бўлганлар. Вақти етиб совет давлатининг қиличи биринчи бўлиб зиёлиларга қаратилди. Бунинг сабаби халқ зиёлиларга эргашган, улар нима қилса, халқ ҳам шуни қилган. Шунинг учун ҳам совет давлати ўзининг тузумини сақлаш учун танани бошдан ажратган. Бошсиз тана фикрсиз, зиёсиз қолишини, бундай халқни бошқариш осон кечишини яхши билган. Шўролар халқнинг онгидан эмас, меҳнат кучидан фойдаланганлар. Назаримда энг охирги зиёлилар Туроб Тўла, Шукруллолар зиёлилар бўлган бўлса керак. Ахлоқ-одоб тўғрисидаги бир қанча китобларда “ҳилм” сўзи бор. Ниҳоятда майин, ҳалимга ўхшаган одам бўлиши керак зиёли. Оғзидан чиқаётган сўз ҳам худди ипакка ўхшаган, майинлашиб чиққан. Балки ҳозир мени ҳам сўнгги зиёлилардан деб айтишса керак. Лекин менинг ҳам жуда кўп нарсадан жаҳлим чиқади. Бундай пайтда ўзимни тутишим қийин бўляпти.\nР.М.: – Бундан ўн бир йил аввал “Жаҳон адабиёти” журнали (2001 йил, 1-сон)да: “…Пешонамга адабиётшунос бўлиш ёзилган экан, шу соҳада озми-кўпми меҳнат қилиб келмоқдаман. Агар шу меҳнат фаолиятимни янгидан бошлаш имкони берилса, яна ўша сиймолар – Чўлпон, Ойбек, Ҳ.Олимжон, Шайхзода, Миртемир, У. Носир ва бошқалар тўғрисида ёзган бўларди. Энг яхши асарларимни худо хоҳласа, энди ёзаман”, деган экансиз. Орадан ўн йилдан кўпроқ вақт ўтибди. Бугун бу орзуингиз амалга ошдими?\nН.К.: – Шундай бўлдики, мен бир хазинага тушиб қолган одамдай бўлиб қолдим. Ҳам ўша хазинанинг сандиғи тез ёпилиши, сандиқдаги жуда кўп нарсалар ўғирланиши мумкинлигини ўйлаб, мен бу ерда жуда шошиб ёзяпман. Чўлпон, Усмон Носир тўғрисидаги китобга мумкин қадар билганим, архивларда кўрган-эшитганларимни ёзишга ҳаракат қилдим. Ҳали булар бадиий жиҳатдан мукаммал ҳолга келган эмас. Ҳужжатли асар бўлса ҳам нималарнидир олиб ташлаш, қайсидир ифодаларни гўзаллаштириш керак. Шу маънода, мен шошиб ёзяпман. Маҳкамада ёзган пайтимдагиларда ҳам шошилиб ёзганман, ҳозир ҳам. Ҳужжатлар дахлсиз бўлиши керак. Ҳужжатларга ортиқча нарсалар аралашиши керак эмас. Шундай жараёнда бизлар шошиб ишлашимиз керак, биздан кейин келадиган ўнинчи-ўн бешинчи авлодлар ишларимизни мукаммаллаштиришади.\nР.М.: – ХХ аср ўзбек адабиётини ўргандингиз, тадқиқ этдингиз, бу адабиёт манзаралари кўз ўнгингизда борлиғи билан тўкис намоён бўлиб турибди. Агарда шу аср адабиётига хос етакчи хусусиятлар нималарда, деб сўрашса, қайси жиҳатларни алоҳида кўрсатган бўлардингиз?\nН.К.: – Биринчидан, ХХ аср Мумтоз адабиётдан бутунлай фарқ қилади. Мумтоз адабиёт анъанавий адабиёт эди. Мумтоз адабиётда Шарқнинг анъанавий жанрлари ривожланган эди. ХХ аср адабиёти майдонига келган ёзувчилар Европа адабиёти жанрларини, реалистик методни ўзбек адабиётига олиб киришди. Адабиётдаги метод бутунлай ўзгарди. Адабиёт келажаги бошқа бир сайёралардаги ҳаётга бағишланган асарларда ҳам маълум бир реалистик методга асосланиб акс этди. Ҳ.Шайхов ҳам илмий фанлар билан, илмий билимлар билан танишган ҳолда бошқа сайёрадаги одамларнинг қиёфаларини маълум даражада реалистикроқ тасаввур қилишга ҳаракат қилган. Хуллас, ХХ асрда адабиётнинг тили ўзгариб кетди. Фитрат, Чўлпоннинг 20-йилларнинг ўрталаригача ёзган асарларини, Қодирийнинг “Ўткан кунлар” романини ўқисак, бунга амин бўламиз. ХХ асрда майдонга келган ёзувчилар адабиётдан янги адабиёт яратдилар. Бундан ташқари кейинги адабий тилни ҳам белгилаб беришди. Адабиёт фақат Ўзбекистон миқёси билан чегараланиб қолмасдан, Европа, Лотин Америкасида ва бошқа жойларда адабиёт инсонни қандай ютуқларга олиб келяпти, аниқроғини, сингдиришга, ўшандан баҳраманд бўлган ҳолда янги адабиётни ўқиб боришга, бадиийликни кенгайтиришга, янги изланишлар майдонини пайдо бўлди.\nР.М.: – Ўзингизга нисбатан талабчансиз. Буни эришганларингиздан ҳам билиш мумкин. Буларга эришиш учун албатта, кишининг иш тартиби (иш интизоми) бўлади. Сизда қандай?\nН.К.: – Ҳар бир инсон вақтидан унумли фойдаланишга ҳаракат қилиши табиий. Мен ҳам дақиқаларимдан руҳан бойиш учун фойдаланаман. Ишхонамга келгач, фақат ишлашга ҳаракат қиламан.\nР.М.: – Такрор-такрор мутолаа қилиб завқланадиган китобларингиз ҳақида гапирсангиз…\nН.К.: – Севиб ўқийдиганим шеърият. Ойбек, Чўлпон, Пушкиннинг шеърларини, Миртемирнинг ҳам гўзал шеърияти бор. Баъзан жаҳон адабиётидан яхши асарлар чиқиб қолади. Бир вақтлар “Тафаккур” журнали менга жаҳон классиклари асарлардан таржима қилиб беришимни сўраган эди. Бальзакнинг “Йўқолган дурдона” ҳикоясини ўқиганимда, ниҳоятда ларзага тушганман. Бунинг биринчи сабаби бу жуда гўзал ҳикоя эди. Бальзакнинг услубида анча кенг, бемалол хотиржамлик билан ёзилган эди. Катта бир драма. Яққол образлар бор. Битта кичик ҳикояда романда бўлиши мумкин бўлган образларни ярата билган. Тасвирий санъатни ниҳоятда мукаммал билган. Бальзак бутун ҳаётини асар ёзишга бағишлаганини яхши биламиз. Кечалари ҳам қаҳва ичиб ишлаган. У асарларидаги қаҳрамонларни адаштириб юбормаслик учун ҳар бир қаҳрамонга қўғирчоқ ишлаган. Қаҳрамон ўлганидан кейин уни ташлаб юборган. Шунга қарамай, тасвирий санъат, мусиқани, рассом, композитор қандай яхши билган бўлса, шундай билган. Бальзак, Стендал, Тургенев асарларини қайта ўқияпман.\nТалъат Солиҳовнинг лекцияларидан баҳраманд бўляпман. Талъат Т.Манннинг асари билан Ойбекнинг “Қутлуғ қон” романини қиёслаганини эшитгандим. У Т.Манни Ойбек билан худди бир замонда яшаган одамлардай қилиб кўрсата олган. Шундан кейин менда бу асарларни қайтадан қиёслаб ўқиш фикри пайдо бўлди. Одам фақат ёзиш билан чегараланиб қолмасдан, ёши улғайишига қарамасдан мунтазам ўқиши ҳам керак. Уйдаги китобларимни кўриб қанчалаб китобларни қайта ўқишим кераклигини биламан.\nР.М.: – Сизнинг адабиётшунос бўлиб етишишингиз, санъатга муҳаббатингизга, аввало, ота-онангиз, оилавий муҳит, атрофдагиларнинг таъсири бўлган… Фарзандларингизнинг каттаси – тиббиёт соҳасини, кичиги эса, бошқа бир касбни эгалладилар. Набираларингиз орасида адабиётга, умуман, санъатга лаёқатлилари борми? Айтмоқчи бўлганим – етакчи фактор оиладаги тарбия, муҳитдами ёки шахснинг ички табиатидан келиб чиқадиган эҳтиёждами?\nН.К.: – Афсус, улардан ҳам адабиётшунос чиқмаса керак. Менда нодир луғат, энциклопедиялар, ноёб китоблар бор. Келиним ҳам, ўғлим ҳам фойдаланишади. Аммо уларнинг йўриғи бўлак.\nР.М.: – Шундай-ку, лекин инсон кўпроқ оилада шаклланади, дейишади-ку…\nН.К.: – Шундайликка шундай. Бироқ менинг кутубхонамдан фойдаланадиган, йўлимдан кетадиганлари фарзандларим орасида ҳам, набираларим орасида ҳам йўқ.\nР.М.: – Ёшлар, ёш ижодкорлар етишиб чиқяпти. Уларга Сизнинг муносабатингиз… Улардан кўнглингиз тўляптими? Уларда биринчи навбатда қандай фазилатларни кўришни истардингиз?\nН.К: – Ҳозир кетма-кет шеърий китоблари, романлари чоп этилаётган ёшлар бор. Бу романларнинг ҳаммасидан ҳам “Қутлуғ қон” ёки “Улуғбек хазинаси”га ўхшаганлар чиқмайди. Балким улар ўзини қаддини тиклаш учун шошиб ёзаётгандир. Лекин уларнинг базасида ҳали катта санъаткор бўлиш имконияти бор, деб ўйламайман. Бугун ўнлаб китоблар чиқарса бўлади. Аммо ёзувчи бўлиш учун, биринчи навбатда, адабиёт тўғрисидаги билим доираси кенг бўлиши керак. Толстой, Т.Манн каби, умуман, жаҳон адабиётини, ўзбек адабиётни билиши керак.\nИжодни кўнгил меваси. У кўнгилни яйратиши керак. Кўнгил яйраши учун яйрайдиган тил билан ёзиш санъатини эгаллаши керак. Мана шундай тил кўпчилик ёзувчиларда кўринмайди, менимча. Ҳозир чоп этилаётган асарларни олиб бирор абзац ўқийсиз, қолгани ўқувчини тортмайди. Шунингдек, ҳар бир одам ўзи ҳаётида маълум бир воқеаларга гувоҳ бўлган ҳаёт тажрибаси бўлиши керак биография бўлиши керак. Бундан ташқари тарихни ўрганиши, адабий доираси кенг, маданиятни эгаллаган, мустаҳкам заҳираси бўлиши керак. Шу хислатларни ёш ижодкорларда бўлишини истайман.\nР.М.: – Бугун на қатағон даврини, на уруш даврини кўрмаган авлодлар туғилиб улғаймоқда. Сиз ўрганган даврда ҳам Ибн Сино, Беруний, Улуғбек, Навоийдек ибрат олиши мумкин бўлган машъал сиймолар борми?\nН.К.: – Мустақиллик йилларида мамлакатимизда тарихий ҳақиқат ва адолатни тиклаш бўйича буюк ишлар қилинди. Амир Темур ва Жалолиддин Мангуберди, Ал-Фарғоний ва ал-Беруний сингари улуғ аждодларимиз, улар олиб борган ишлар кенг тарғиб қилинмоқда. Лекин, наҳотки, улардан кейин бутун бир халқдан уларга ўхшаш буюк сиймолар етишиб чиқмаган бўлса?!\nБиз ҳали ўзимизнинг шу маънодаги бойлигимизни чўтга солмаганмиз. Геолог Ҳабиб Абдуллаев, математик Қори Ниёзий, артист Шукур Бурҳон, ёзувчилар: Абдулла Қодирий, Фитрат, Чўлпон, Ойбек… Эҳ-ҳей!.. Нега Беҳбудий тўғрисида бирор саҳна асари йўқ? Нега Чўлпон ёки Ойбек ҳақида кинофильм яратиш мумкин эмас. Умуман, нега “Ўзбеккино” турли ўткинчи мавзуларга фаол муносабат билдиради-ю, тарихий-биографик жанрда асарлар яратмайди? Ахир шундай асарлар ёрдамида ватанпарвар, халқпарвар ва фидойи кишилар авлоди шаклланиб келган-ку…\nР.М.: – Келажак режаларингиз ҳақида юқорида айтингиз, яна қўшимчалар қиласизми?\nН.К.: – Орзулар ниҳоятда кўп. Адабиётшунос сифатидаги орзуим рус адабиётшунослиги, жаҳон адабиётшунослигида бўлаётган илмий ишлардан баҳраманд бўлиш.\n1. Биринчи жиддий мақолангиз қачон чоп этилган?\nК.Листовскийнинг “Боботоғ устида қуёш” романига тақриз. 1953–54 йилларда “Звезда Востока” журналида босилган\n2. Ҳаётда қадрлайдиган кишингиз…\n– Ҳалол, камтар ва меҳнатсевар киши…\n3. Ҳаётдаги шиорингиз…\n– Алишер Навоийнинг “Одами эрсанг демагил одами…”\n4. Ҳаёт нима?\n– Чексиз сабоқ\n– Тоғу тошлар оша ўтадиган Йўл\n6. Армон нима?\n– Келажак туйғуси\n7. Кечириш ҳақида\n– Кечириш – зиёлиликнинг биринчи белгиси\n9. Нималардан ранжийсиз?\n– Қўполлик, маънавиятсизлик ва жаҳолатдан\n10. Нимадан ўкинасиз?\n– Китобларимнинг эгасиз қолишидан\n11. Инсон учун энг муҳими нима?\n12. Машҳурликка қандай қарайсиз?\n– Машҳурлар жавоб берсин…\n13. Ҳаётингизнинг энг гўзал палласи…\n– Ҳозирги унумли кунларим\n14. Омад нима?\n– Ўткинчи бахт\n15. Ёқтирган рассом, хонанда ва режиссёр…\n– Рассомлар – Баҳодир Жалолов, Жавлон Умарбеков, Акмал Нур\n– Хонандалар – Анна Герман, Муслим Магомаев, Зулайҳо Бойхонова.\n– Режиссёрлар – Баҳодир Йўлдошев, Олимжон Салимов, Наби Абдураҳмонов\n16. Санъатга таъриф беринг…\n– Инсон руҳий оламининг визуал ифодаси\n– Адабиёт – етти иқлим кўзгуси\n– Шеър – кўнгил оҳи\n17. Тақдир нима? Унга ишонасизми?\n– Программалаштирилган ҳаёт. Бунга ишонаман.\n18. Мўъжиза нима?\n– Сеҳрлар олами: Ниагара шалоласи, Тож Маҳал, тоғ этагидаги оромгоҳ\n– Унутилаётган фазилат\n20. Наим Каримов ким?\n– Умидлар дунёсида яшаётган инсон…\nTeg(lar) Naim KarimovRa'no Mullaxo'jayeva\nHabibullo Said G’ani. She’rlar.\nNaim Karimov. Qimmatga tushgan to’lov… & Elmurod Zokirov. Turkiston Muxtoriyatini ag’darish chog’ida sovetlarning yerli xalqqa nisbatan qo’llagan qatag’on siyosati


Қозоғистонда дам олиш кунлари об-ҳаво қандай бўлади NUR-SULTAN. Kazinform - «Қазгидромет» РДК 30 октябр ва 1ноябрда кутилаётган об-ҳаво маълумотларини эълон қилди, дея хабар беради Kazinform.\nТуркистонда ÁMEN анимацион фильмлар фестивали бошланди TÚRKİSTAN. Kazinform - Бугун Туркистонда ÁMEN халқаро анимацион фильмлар фестивали бошланди. Бу ҳақда Kazinform ташкилотчиларга таяниб хабар беради.\nСўнгги 9 ойда Ўзбекистонда 173 та трактор ишлаб чиқарилган TASHKENT. Kazinform – 2021 йилнинг январь-сентябрь ойларида Ўзбекистонда 173 дона трактор ишлаб чиқарилган, деб хабар беради Kazinform қўмитанинг расмий Telegram-каналига таяниб.\nЖССТ CОVID-19 тарқалишига қарши кураш чораси сифатида мактабларни ёпмасликка чақирмоқда STOKGOLM. TASS - Kazinform - ЖССТнинг Европа минтақавий бюроси (ЕМБ) қитъа мамлакатлари ҳукуматини CОVID-19 тарқалишига қарши профилактик ва чекловчи чоралар кўрилаётганда мактабларни ёпмасликка чақиради. ЖССТ мактабларни ёпиш ўрнига кенг кўламли чора-тадбирлар, жумладан, жисмоний масофани сақлаш, қўлларни тез-тез ювиш, ниқоб тақиш, синфларни вентиляция қилиш ва тест синовларидан ўтиш имкониятини кенгайтиришни тавсия қилмоқда, деб хабар беради Kazinform TASS агентлигига таяниб.\nЎзбекистонда «Миллий сувенирлар» фестивали бўлиб ўтди TASHKENT. Kazinform – 2021 йил 28 октябр куни Туризм ва спорт вазирлиги ҳузуридаги Маданий мерос агентлиги ташаббуси билан Ўзбекистоннинг барча ҳудудларида илк бор «Миллий сувенирлар» фестивали ташкил этилди, деб хабар беради Kazinform UzAга таяниб.\n20 та инновацион мактаб: Ҳар бир қозоғистонлик IТ кўникмаларини бепул ўрганиши мумкин NUR-SULTAN. Kazinform - Миллий лойиҳалар доирасида аҳолига IТ-кўникмаларини бепул ўргатувчи 20 та инновацион мактаб очилади. Бу ҳақда Қозоғистон Рақамли ривожланиш, инновациялар ва аэрокосмик саноат вазири Бағдат Мусин маълум қилди, дея хабар беради Kazinform.\nПрезидент топшириғи: Қозоғистонда ногиронлиги бўлган шахслар учун йиллик комиссиянинг иш тартиби соддалаштирилди ALMATY. Kazinform – ҚР Президенти топшириғига мувофиқ, ногиронлиги бўлган шахсларга максимал шароит яратиш борасида кенг қамровли ишлар амалга оширилмоқда. Бу ҳақда Қозоғистон Президенти ёрдамчиси Ерлан Қарин «Хабар 24» телеканалининг «Aнығын айтканда» кўрсатувида маълум қилди, деб хабар беради Kazinform мухбири.\nЎзбекистонда биринчи юқори вольтли рақамли подстанция қурилади TASHKENT. Kazinform – Ўзбекистоннинг Жиззах вилоятида биринчи юқори вольтли рақамли подстанция қурилади. У 2023 йилда фойдаланишга топширилади, деб хабар беради Kazinform UzAга таяниб.\nҚР Мажилиси Раиси: Мажилис депутатлар ташаббуси билан тайёрланган қонун лойиҳаларини кўриб чиқади NUR-SULTAN. Kazinform - Бугун ҚР Парламенти Мажилиси Спикери Нурлан Нигматулин раислигида Палата Бюроси бўлажак ялпи мажлис кун тартибига аниқлик киритди, деб хабар беради Kazinform Парламент матбуот хизматига таяниб.\nКексаларни коронавирусдан қандай ҳимоя қилиш керак - шифокор маслаҳати ALMATY. Kazinform – Кексаларда коронавирус юқтириш хавфи юқори. Кексаларни ушбу касалликдан қандай ҳимоя қилиш керак. Бу ҳақда Kazinform мухбирига №36 шаҳар поликлиникаси шифокори Сабиржан Жаримхан маълум қилди.\nҚозоғистонликлар 30 кун ичида Жанубий Корея, Ўзбекистон ва Японияда паспорт олишлари мумкин бўлади NUR-SULTAN. Kazinform – 2021 йил октябрдан Корея Республикаси, Ўзбекистон Республикаси ва Япония ҳудудидаги Қозоғистон фуқаролари учун давлат хизматидан фойдаланиш мумкин бўлди, дея хабар бермоқда Kazinform Қозоғистон Республикаси Ташқи ишлар вазирлиги матбуот хизматига таяниб.\nГоловкиннинг япониялик боксчига қарши жанги вақти малум бўлди NUR-SULTAN. Kazinform- 29 декабр куни Японияда ўрта вазнда IBF/IBО йўналишлари бўйича Жаҳон чемпиони Геннадий Головкин ва WBA Super камари соҳиби Риота Мурата ўртасидаги жанг бўлиб ўтади, дея хабар беради Kazinform Sports.kzга таяниб.\nҚозоғистонда ногиронлар янги имтиёзларга эга бўлади NUR-SULTAN. Kazinform – Ногиронлиги бўлган шахслар ва уларнинг оила аъзолари келаси ойдан бошлаб янги имтиёзларга эга бўлади. Бу ҳақда ҚР Меҳнат ва аҳолини ижтимоий ҳимоя қилиш вазирининг биринчи ўринбосари Ақмади Сарбасов МДҲга аъзо давлатлар маслаҳат кенгаши йиғилишида маълум қилди, дея хабар беради Kazinform.\nДубайдаги ЕХPО кўргазмасида Қозоғистон туризми кунлари бўлиб ўтди DUBAI. Kazinform- Kazakh Tourism миллий компанияси ЕХPО -2020 Дубай Бутунжаҳон кўргазмаси миллий павильонида Қозоғистон туризми кунларини ташкил этди. Бу ҳақда Қозоғистон Республикаси Маданият ва спорт ишлари вазирлиги маълум қилди, дея хабар беради Kazinform мухбири.\nҚозоғистонда 11 мингдан ортиқ ижтимоий ходимлар ишлайди NUR-SULTAN. Kazinform - Қозоғистон Республикаси Меҳнат ва аҳолини ижтимоий ҳимоя қилиш вазири Серик Шапкенов Қозоғистон ижтимоий соҳа ходимларини касб байрамлари билан табриклаб, уларга оптимистик кайфият ва ишларида хайрихоҳлик тилади, дея хабар беради Kazinform вазирлик матбуот хизматига таяниб.\nҚозоғистонлик ўт ўчирувчи кикбоксинг бўйича Жаҳон чемпионатида бронза медалини қўлга киритди ÓSKEMEN. Kazinform - Шарқий қозоғистонлик ўт ўчирувчи Италияда кикбоксинг бўйича ўтказилган Жаҳон чемпионатида бронза медалини қўлга киритди, дея хабар беради Kazinform мухбири.\nAppleнинг чораклик даромади 29 фоизга ошди NEW YORK. TASS-Kazinform 2021 йилнинг сўнгги чораги якунларига кўра, Aмериканинг Apple компаниясининг даромади ўтган йилга нисбатан 29 фоизга ошган. Буни компаниянинг пайшанба куни ўз сайтида чоп этилган баёнотлари тасдиқлайди. Бу ҳақда Kazinform TASSга таяниб хабар беради.\nБокс бўйича Жаҳон чемпионати: Бугун Қозоғистоннинг тўрт нафар боксчиси рингга кўтарилади НУР-СУЛТОН. КAЗИНФОРМ - Бугун Сербия пойтахти Белград шаҳрида бокс бўйича Жаҳон чемпионатида тўрт нафар қозоғистонлик боксчи иштирок этади, деб хабар беради Kazinform мухбири.\nЖССТ раҳбари: COVID-19 пандемияси яқин орада тугамайди NUR-SULTAN. Kazinform – Дунёда COVID-19ни юқтирганлар ва вафот этганлар сони икки ой ичида биринчи марта яна кўпайди, бу пандемия ҳали тугамаганидан далолат беради. Бу ҳақда Жаҳон соғлиқни сақлаш ташкилоти раҳбари Тедрос Аданом Гебрейесус Женевада бўлиб ўтган брифингда маълум қилди, деб хабар беради Kazinform Euronewsга таяниб.\nЎзбекистон сентябр ойида хориждан 297 843 дона мобил телефон импорт қилган TASHKENT. Kazinform – Ўзбекистон Давлат статистика қўмитаси маълумотларига кўра, 2021 йилнинг сентябр ойида Ўзбекистон хориждан қиймати 15,8 млн AҚШ долларига тенг бўлган 297 843 дона мобил телефон импорт қилган, деб хабар беради Kazinform қўмитанинг Telegram-каналига таяниб.\nҚозоғистонда «Ижтимоий ҳамён» иловаси орқали товарлар учун қандай тўлаш керак NUR-SULTAN. Kazinform - Digital Bridge халқаро технология форумида Савдо ва интеграция вазири Бахит Султанов «Рақамли ижтимоий ҳамён» лойиҳасининг амалга оширилиши ҳақида гапирди, дея хабар беради Kazinform вазирлик матбуот хизматига таяниб.\nFacebook ўз номини ўзгартирди NUR-SULTAN. Kazinform – Facebook ўз номини Metaга ўзгартирди, деб хабар беради Kazinform BBCга таяниб.\nКоронавирус: Шарқий Қозоғистон вилояти «қизил» зонага ўтди NUR-SULTAN. Kazinform – 29 октябр ҳолатига кўра, Қозоғистон ҳудудларидаги эпидемиологик вазиятни баҳолаш матрицасига кўра, «қизил» зонадаги ҳудудлар сони бешта ҳудудга етди, деб хабар беради Kazinform Қозоғистонда коронавирус тарқалишининг олдини олиш бўйича идоралараро комиссиясининг Telegram-каналига таяниб.\nБокс бўйича Жаҳон чемпионати: Қозоғистонлик Aбилайхан Жусипов иккинчи ғалабасини қўлга киритди NUR-SULTAN. Kazinform - Aблайхан Жусипов Сербиянинг Белград шаҳрида бокс бўйича ўтказилаётган Жаҳон чемпионатининг навбатдаги босқичига йўл олди, деб хабар беради Kazinform мухбири.\n48 мингдан ортиқ қозоғистонлик коронавирусдан даволанмоқда NUR-SULTAN. Kazinform - 29 октябр ҳолатига кўра, 48 742 киши коронавирус инфекциясидан даволанмоқда (42 907 КВИ+ и 5 835 КВИ-), деб хабар беради ҚР Соғлиқни сақлаш вазирлиги матбуот хизмати.\nБокс бўйича жаҳон чемпионати: Қозоғистонлик Серик Темиржаннов нимчорак финалга йўлланма олди NUR-SULTAN. Kazinform - Серик Темиржанов Сербиянинг Белград шаҳрида бокс бўйича ўтказилаётган Жаҳон чемпионатининг навбатдаги босқичига йўл олди, деб хабар беради Kazinform мухбири.\nҚозоғистонда 2 мингдан ортиқ одам коронавирусдан соғайиб чиқди NUR-SULTAN. Kazinform – Қозоғистонда ўтган сутка давомида 2141 киши коронавирусдан даволаниб чиқди, деб хабар беради Kazinform coronavirus2020.kzга таяниб.\nҚозоғистонда мактаб психологлари сони кўпаяди NUR-SULTAN. Kazinform - Қозоғистонда умумтаълим мактабларида педагог-психологлар сони икки баробар ортади. Бу ҳақда Қозоғистон Таълим ва фан вазирлигининг Болалар ҳуқуқларини ҳимоя қилиш қўмитаси раиси ўринбосари Дулат Жекебаев маълум қилди, дея хабар беради Kazinform мухбири.\nҚР Меҳнат вазири ўринбосари масофадан туриб ишлаш тартиблари ҳақида гапирди NUR-SULTAN. Kazinform - Қозоғистон Меҳнат ва аҳолини ижтимоий ҳимоя қилиш вазирининг биринчи ўринбосари Aқмади Сарбасов МДҲ давлатлари Маслаҳат кенгаши йиғилишида масофавий меҳнатни тартибга солиш бўйича нутқ сўзлади, деб хабар беради Kazinform мухбири.\nҚозоғистонда бир кунда 1,6 минг кишида коронавирус аниқланди NUR-SULTAN. Kazinform – Қозоғистонда бир суткада 1697 киши коронавирусга чалинган, деб хабар беради Kazinform coronavirus2020.kzга таяниб.\nМДҲ давлатлари Меҳнат вазирлари ижтимоий масалаларни муҳокама қилди NUR-SULTAN. Kazinform - МДҲга аъзо давлатларнинг меҳнат, бандлик ва аҳолини ижтимоий муҳофаза қилиш бўйича маслаҳат кенгашининг ХХХIV йиғилиши онлайн тарзда бўлиб ўтди, деб хабар беради Kazinform.\nЕлбасы Aбу-Даби тахти вориси билан учрашди ABU DHABI. Kazinform - Елбасы Нурсултон Назарбоев Aбу-Даби валиаҳд шаҳзодаси, Бирлашган Aраб Aмирликлари Олий Бош қўмондони ўринбосари Шайх Муҳаммад бин Зоид Ал Наҳаён билан учрашди, деб хабар беради Kazinform elbasy.kzга таяниб.


19:38 / 16.11.2017\nПрофессионал футбол лигаси Бош директори Омонжон Ғофуров Олий лигада 2018 йилдаёқ 12 жамоали тизимга ўтилишига изоҳ берди.\n«Кўпчиликда Олий лигадаги ислоҳотлар нега 2019 йилдан эмас, келаси йилданоқ қўлланилди, деган саволлар туғилди. Лекин бир нарсани ҳисобга олиш керакки, агар бу ўзгаришларни 2019 йилда қилганимизда ҳам хозир аутсайдер бўлиб турган жамоалар ҳозиргидек охирги ўринларда юраверган бўларди. Биз шунчаки 1 йилни йўқотган бўлардик.\nТўғри ҳозир қайсидир жамоалар бу қарордан норози бўлиши мумкин. Мухлисларда ҳам эътироз бўлиши табиий. Аммо унутмаслик керакки, буларнинг барчаси Ўзбекистонда футболни ривожлантириш учун қилинмоқда. Шунинг учун ислоҳотларни бошлашни кечиктириб бўлмасди.\nОлдимизда катта мусобақалар турибди. 2020 йилда Токиода Олимпиада, кейин жаҳон чемпионати келади. Бу мусобақаларга йўлланма олиш учун лигамизни тезроқ ривожлантиришимиз керак», дея гапириб ўтди Ғофуров «Спорт» телеканалининг GOL кўрсатуви жонли эфирида.\nОлий лига Омонжон Ғофуров


Жуфтингизни ром этадиган ва эътиборини сусайтирмайдиган 7 одат - 25 Ноября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Ноябрь » 25 » Жуфтингизни ром этадиган ва эътиборини сусайтирмайдиган 7 одат\nЖуфтингизни ром этадиган ва эътиборини сусайтирмайдиган 7 одат\n«Оқила рафиқам, сен шундай қилгилки, мен сенинг гўшангдан лаззатлироқ ва яхшироқ жойни топа олмай».\nКийинишингизга алоҳида эътибор беринг. Чунки эркак киши кўзи билан севади. Лекин меъёрни унутманг. «Эркак киши кўз билан севар экан», деб уйда ич кийимда юришни одат қилманг. Акс холда жуфтингизда ҳиссий тўйиниш ҳолати юзага келишига ўзингиз йўл қўйган бўласиз.\nЭркак киши сизнинг «доимий катта фарзандингиз» эканини унутманг. Кўпинча ёш оилаларда аёл она бўлгач, туғилган фарзандидан ортмайди, ўзига қарамайди. Натижада эркак ўзини эътибордан четда ҳис эта бошлайди. Бунинг оқибатида ҳатто севишиб оила қурган бўлса-да, савол муаллифи келтирган хатти-ҳаракатларни амалга ошириши мумкин.\nЖинсий ҳаётда ҳисларни ифодалашга сахий бўлинг, эрингизга мақтов ва миннатдорчилик сўзларини билдиришда зиқналик қилманг. Бунинг учун назокатли бўлинг.\nЖуфтингизнинг севимли машғулоти ва иши бўлишини маъқулланг. Ортиқча равишда ҳамма нарсага аралашаверманг.\nТанқид қилманг, ёлғондан бўлса ҳам олиб келган нарсаси ёки қилган ишини мақтаб туринг (агар хариди ёки иши ўзингизга маъқул келмаган бўлса).\nИшдан ёки кўчадан келишини очиқ юз ва самимий боқиш билан кутиб олинг, заҳархандалик қилманг. Сабрли ва лутф-карамли, эътиборли эканингизни билдириб туринг.\nАгар эрингизга эътиборни сусайтирсангиз, ғамхўрлик қилмасангиз, янада кўпроқ муаммоларга дуч келасиз. Унутмангки, эркак киши уйидан топмаган нарсаси ёки муносабатни бошқа жойда кўриб қолса, ўша ерга интилади. Ахир буюк Суқрот ҳам ўз даврида аёлига қарата шундай деган экан: «Оқила рафиқам, сен шундай қилгилки, мен сенинг гўшангдан лаззатлироқ ва яхшироқ жойни топа олмай».\nХуллас, сабрли ва илтифотли бўлинг. Қарс икки қўлдан чиқишини унутманг. Ота-онангизнинг уйига қайтиб боришни хаёлингиз кўчасига ҳам келтирманг. Унутманг, иккита боласи билан қайтиб келган аёл маҳаллада ҳам ота-онасининг бошини хам этади, ҳам ўзи ёлғиз аёл мақомига эга бўлади. Бу эса фарзандлари руҳиятида содир бўладиган турли кечинмалар эса ўнглаб бўлмайдиган чуқур ўзгаришлар ва изтиробларга олиб келади...\nКатегория: Foydali maslahatlar / Полезны советы | Ko'rganlar:: 408 | Добавил: www.BePuL.NeT | Рейтинг: 0.0/0


Афғонистон: талофотлар сони ортмоқда\n27 октябр 2021, Тошкент вақти: 00:28\nАфғонистондаги мустақил инсон ҳуқуқлари қўмитасига кўра, жорий йил давомида мамлакатда рўй берган зўравонликлар ва тўқнашувлар оқибатида тинч аҳоли вакилларидан 1300дан ортиғи нобуд бўлган.\nКўмита расмийларининг билдиришича, шу вақт мобайнида қайд этилган ўлим ҳолатларининг қарийиб 68 фоизи Толибон жангарилари зиммасига тўғри келади. Афғонистон ҳукумат кучлари ва НАТО қўшинлари зиммасига эса 23 фоизи тўғри келган.\nАйни пайтда НАТО қўмондонлиги Афғонистон жанубида содир этилган портлаш ва отишма чоғида халқаро кучларнинг беш аскари, жумладан, америкалик икки аскар нобуд бўлганини маълум қилди.\nЖорий йил давомида Афғонистон бўйлаб рўй берган зўравонликларда халқаро кучларнинг жами 422 нафар аскари нобуд бўлди.


045. Қазои ҳожат одоби (3) – Islom Nuri\n045. Қазои ҳожат одоби (3)\nИмом Муслим ривоят қилган ҳадисда Салмон Форисийга (мушриклардан бири деди:) Пайғамбаринглар ҳамма нарсани ҳатто қазои ҳожатда ўтиришни ҳам ўргатганми? Салмон Форисий: Ҳа албатта, катта бўлсин, кичик бўлсин ҳожатни бажараётганда қиблага юзланишдан, ўнг қўл билан покланишдан, покланишда учтадан кам кесак-тош ишлатишдан ва тезак ёки суяк билан покланишдан қайтарганлар, деди.\nИмом Муслим Жобир розияллоҳу анҳудан ривоят қилган ҳадисда расулуллоҳ соллаллоҳу алайҳи ва саллам: «Агар биронтангиз покланса кесак-тошни тоқ ишлатсин», дедилар.\nАбу Қатода розияллоҳу анҳу ривоят қилган муттафақун алайҳ ҳадисда Пайғамбар соллаллоҳу алайҳи ва саллам: «Агар биронтангиз бавл қилса ўнг қўли билан олатини ушламасин, ўнг қўли билан истинжо қилмасин ва сув ичаётганда идиш ичига нафас чиқармасин», дедилар.\nИмом Термизий, Насоий ва Абу Довуд Абдуллоҳ ибн Масъуд розияллоҳу анҳудан ривоят қилган ҳадисда Расулуллоҳ соллаллоҳу алайҳи ва саллам: «Тезак ва суяк билан истинжо қилманглар, чунки у биродаринглар жинларнинг озуқаси», дедилар.\nРасулуллоҳ соллаллоҳу алайҳи ва саллам қазои ҳожат қилаётганда ўнг қўлни ишлатишдан, ўнг қўл билан истинжо қилишдан, нажосатни кетказишда учтадан кам кесак ёки қоғоз ишлатишдан қайтардилар, агар учтадан кўп ишлатса, тоқ қилишга буюрдилар, шунингдек покланишда тезак ёки суяк ишлатишдан қайтардилар.\nЎнг қўл билан олатни ушлашдан ва ўнг қўл билан истинжо қилишдан қайтарилган.\nИстинжода камида учта тоза кесак ёки қоғоз ишлатиш мустаҳаб.\nИстинжони тоқ қилиш (уч, беш ва етти) мустаҳаб.\nТезак ёки суяк билан истинжо қилиш ҳаром. Чунки улар жинлар ва уларнинг ҳайвонларининг таоми.


Россия билан авиақатновларни тиклаш имконияти тўғрисида — Баҳодир Юсупалиев – Газета.uz\nLotinchada 7 сентябрь 2020, 13:26 Коронавирус Жамият\nРоссия билан авиақатновларни тиклашдан олдин мамлакатдаги эпидемиологик ҳолатни баҳолаш учун вақт талаб этилади. Бу ҳақда соғлиқни сақлаш вазирининг биринчи ўринбосари, санитария-эпидемиологик осойишталик агентлиги директори Баҳодир Юсупалиев Россиянинг «Коммерсантъ» нашрига берган интервьюсида маълум қилди.\n«Бизда қайси хорижий давлатларда камроқ янги ҳолатлар аниқланаётганлиги ва қаерда касалланганлар бўйича аниқ маълумот бўлиши учун ПЗР-текширувлари жиддий ўтказилаётганлигини аниқлайдиган низом бор. Ушбу таҳлилга асосланиб, авиақатновларни очиш бўйича қарор қабул қиламиз. Бу динамик жараён, ўйлашимча, кейинчалик чегаралар кенгроқ очилади», — деди у.\nБаҳодир Юсупалиев Россия билан авиақатновлар сентябрь ойида очилиш эҳтимоли борлигини айтиб ўтди, лекин 5 сентябрдан карантин чоралари юмшатилганидан кейин ҳолатни баҳолаш учун вақт кераклигини тушунтирди.\n«Балким сентябрь ойида ҳам очармиз. Лекин тушунинг, биз 15 майдан икки ой карантин қилдик, кейин чоралар юмшатилди, ва оқибатда касалланиш ҳолатлари ошиб кетди ва 15 августгача яна карантин эълон қилишга мажбур бўлдик. 15 августдан у озгина юмшатилди, 5 сентябрдан эса янги юмшатишлар киритилди. Биз барча давлатлар каби мактабларни ва мактабгача муассасаларни очяпмиз. Ва бизга республикадаги вазиятга баҳо бериш учун вақт керак. Агар касалланиш ҳолатлари камайиб борса, бу авиақатновларнинг тикланишига олиб келади», — дея таъкидлади санитария-эпидемиологик осойишталик агентлиги директори.\nОлдинроқ Баҳодир Юсупалиев Ўзбекистон бошқа давлатларда ишлаб чиқарилган коронавирусга қарши вакциналар клиник синовларининг учинчи босқичида қатнашиш ёки синовлардан муваффақиятли ўтган вакциналарни сотиб олиш имкониятларини ўрганиб чиқаётганлиги ҳақида маълумот берган эди.\n3 сентябрь куни Uzbekistan Airways Дубай, Франкфурт, Истанбул, Олмаота ва Бишкек шаҳарларига доимий авиақтновларни тиклаганлиги ҳақида хабар берилган эди.\nUzbekistan Airways мунтазам ҳалқаро авиапарвозларни тикламоқда 3 сентябрь 2020, 11:54


Чиқиндихоналар – икир-чикир эмас...\n29 Мар 2019 2568\n"Жойлардаги ҳақиқий аҳволни биз халқимиздан яширмаймиз ва борини қандай бўлса, шундай кўрсатиб борамиз. Албатта, бу кўпчиликка ёқмаяпти, кўп раҳбарлар буни ҳазм қила олмаяпти. Лекин, биз бу борадаги барча ҳолатни ва бошлаган ишларимизни халқимиз билан бамаслаҳат ва жамоатчилик назорати остида амалга оширамиз".\nПрезидент Шавкат Мирзиёевнинг «Обод қишлоқ» ва «Обод маҳалла» дастурларини амалга ошириш,\nаҳоли яшаш жойларини обод масканга айлантириш масалаларига бағишланган видеоселектор йиғилишидаги нутқидан.\nАйни ҳолатда кўпгина амалдорларнинг ўз кабинетларидан чиқмай бошқарув фаолияти билан шуғулланиш тарзи энди ўтмайди. Чилонзор тумани ҳокими Сарвар Махаметовни яқинда очилган катта миқёсли «Ҳумо арена» иншооти қурилиши майдонидан зўрға топдик.\nАммо гап бу ҳақда эмас, балки одамларнинг кундалик турмушида муҳим ҳисобланадиган «Обод маҳалла» Давлат дастурининг таркибий қисми бўлган нарсалар тўғрисида. Унга обод қилувчиларнинг чала ишларини намойиш этувчи ёқимсиз суратларни кўрсатдим. Улар орасида Чилонзор туманининг 19-кварталидаги йиғиштирилмаган чиқинди ташланадиган жой, йўлсозларнинг эски чала ишлари, мактабларга жуда яқин бўлган спиртли ичимликларни жойида қуйиб бериш дуконлари борасидаги ҳал этилмаган муаммолар ҳам бор эди.\nСарвар Тошмаматович яқиндагина ушбу лавозимга тайинланганига қарамай, ишлар ҳолати бўйича берилган тўғридан-тўғри саволлардан қочмади. Жавоблар ҳам атрофлича ва ишбилармонларча бўлди:\n– Чиқиндиларни йўқотиш учун «Махсустранс»га транспорт воситаси топиб беришда ёрдам берамиз. Боз устига ана шу собиқ чиқинди ташланадиган жой ўрнида спорт мажмуаси қурилиши режалаштирилган.\nСпиртли ичимликларни жойида қуйиб бериш шохобчаларига келсак, ўша ерда истиқомат қилувчи аҳоли фикрини ҳам сўзсиз инобатга оламиз.\nШу ўринда «Правда Востока» газетасида 2018 йил 2 ноябрда эълон қилинган «Ёшлар тарбиясига таъсир этадиган яна бир масала, буни бартараф этишнинг имкони борми?» мақоласини эсга олиш жоиз, деб ўйлайман. Унда маҳаллий аҳоли аризаси юзасидан ташриф буюрган газета мухбирининг ўзи бунинг асосли эканига ишонч ҳосил қилган. Бундан ташқари, ўша ердаги 101-мактаб директори Светлана Абесламидзенинг фикрини ҳам келтиради:\n– Бундай вино-ароқ қуйиб берадиган дўконларнинг мактаблар яқинида бўлишига ҳамиша қарши бўлганман. Аммо бизга ҳеч ким қулоқ солмайди. Бу нуқталарда ҳамиша бақир-чақир, сўкинишу ҳақоратли сўзлар ишлатилади, ўзаро муштлашувлар содир бўлади.\nЙўлларни ободонлаштириш масаласига келсак, агар бу ерда кичикроқ ишини очишса, тадбиркорларнинг ўзи масъул бўлади.\n«Обод маҳалла» дастури ижроси давом этмоқда. Ҳокимнинг ишонтириб айтишича, режалаштирилган лойиҳаларга ҳеч нима тўсқинлик қилолмайди. Негаки, бунинг бари одамлар учун қилинмоқда. Дарвоқе, ўша жойда бизга хабар беришларича, худди дастурда назарда тутилганидек, қўшни «Шуҳрат» маҳалласида ҳам навбатдаги ободонлаштириш ишлари бошлаб юборилибди.\n10 Июл 2020 3342\n10 Июл 2020 2930\n10 Июл 2020 2693\n14 Июл 2020 2633\n9 Июл 2020 2573\n8 Июл 2020 2379\n24 Июл 2020 2154\n22 Июл 2020 2089\n24 Июл 2020 2069\n20 Июл 2020 1976\n24 Июл 2020 1826\n24 Июл 2020 1794\n24 Июл 2020 1765\n24 Июл 2020 1714\n24 Июл 2020 1633\n24 Июл 2020 1179


Ислом душманларининг Исломга кириши | Azon.uz - Ахборот-таҳлилий портал\nИслом душманларининг Исломга кириши\n10:00 13.06.2019 1121\nИслом дунёси тарихидаги энг ваҳшиёна босқинчиликни мўғуллар қилишган. Ибн Асир айтади: «Бу мусибат шунчалик даҳшатли эдики, бу ҳақда гапиришга узоқ вақт иккиланиб юрдим. Унга ўхшагани тарихда умуман бўлмаган. Одам алайҳиссалом давридан то ҳозирги кунимизгача инсоният бунақасини асло кўрмаган. Яъжуж-Маъжуж босқинини истисно қилганда эҳтимол то қиёматгача бунга ўхшаши бўлмас ҳам. Босқинчилар ҳеч кимни аяб ўтиришмасди, ҳомиладор аёлларнинг қорнини ёриб ташлар, чақалоқлар , болаларни вахшийларча ўлдиришар эди. Бу умумжаҳон миқёсидаги катта фожиа эди» («Ал-Комил»дан).\nМағлубият нималигини билмаган мўғуллар милодий 650 йили Бағдодга киришди ва шаҳарни харобага айлантиришди. Ибн Касир ёзади: «Бағдодда қирқ кун қирғинбарот бўлди, шундан кейин дунёдаги энг гўзал шаҳар ер билан яксон қилинди. У ерда талмовсираб юрган бир тўда одамни кўриш мумкин эди. Жасадлар кўчаларни шунчалик тўлдиргандики, баландлиги ҳатто томларга етган эди. Мурдалардан чиққан ҳиддан нафас олишга имкон бўлмасди. Очлик, вабо ва ўлим бутун мамлакатни чулғаб олганди».\nМўғулларнинг ғолибона юришини Миср султони Сайфуддин Кутузгина тўхтата олди. Унинг вафотидан кейин вориси Бийбарс уларга қақшатғич зарба бериб, бутун Сурияни озод қилди. Аммо мўғуллар ҳамон Ироқдан Эронгача бўлган улкан ҳудудда ҳукмронлик қилишарди. Тақдирнинг қалтис «ҳазили»ни қарангки, ана шу ёввойиларга ўша пайтдаги жаҳон маданияти ва ҳазорасини бошқариш насиб этди. Мусулмонларнинг ақлий ва маданий салоҳиятига қаттиқ зарба берилди, улар бирор нарса қилишга ожиз эдилар. Гўё ҳамма нарсадан мосуво бўлинган бир паллада ажойиб мўъжизасини кўрсатиш учун Исломнинг руҳий шавкати олдинга чиқди. Мусулмон руҳонийлар ва сарой аъёнлари мўғул ҳукмдорлари орасида иш бошлаб юборишди, қолганини Ислом мафтункорлигининг ўзи уддалади. Аллоҳ таолонинг иродаси билан мусулмонларни мағлуб қилганларнинг ўзлари Исломга таслим бўлишди.\nМуаррих ибн Касир ёзади: «Шу йили (694) тахтда Чингизхоннинг эвараси Қозонхон ўтирарди ва уни Амир Тавзун (раҳималлоҳу таоло) Исломга киритганди. У билан бирга барча мўғуллар мусулмон бўлишди. Султон Исломга кираётган куни олтин, кумуш, зумрадлар садақа қилинди. Султон Маҳмуд исмини танлади ва жума намозига борди. Бағдод ва бошқа жойларда талаб олинган мулклар эгаларига қайтарилди ва одил судлов жорий қилинди. Одамлар мўғуллар қўлида тасбеҳ кўриб, Аллоҳга ҳамдлар айтишди».\nАбул Ҳасан Надавийнинг «Мусулмонларнинг Исломдан узоқлашувидан дунё нималарни йўқотди» китобидан.\n12:55 16.09.2019 1693\n19:35 14.09.2019 291\n11:05 14.09.2019 436\n23:05 11.09.2019 465\n17:35 11.09.2019 800


ТераТавсиф: Xiaomi Mi 11 Ultra (2-қисм) - Terabayt.Uz\nMi 11 Ultra 6.81 дюймли AMOLED дисплейи билан жиҳозланган. Ушбу дисплейни ҳозирги кундаги энг яхши диплей десак муболаға бўлмайди. Юқори резолюция, юқори экран янгиланиш частотаси, юқори ёрқинлик, HDR имконияти, ранглар аниқлиги — буларнинг барчаси ушбу дисплейда мужассам. Дисплей резолюцияси 1440х3200p'ни ташкил қилади.\nДисплейдаги пикселлар зичлиги эса 515ppi. Mi 11 Ultra'нинг дисплейи янгиланиш частотасини икки хил: Юқори ва Стандарт режимларда созлаш мумкин. Стандарт режимда дисплей доимо 60Hz частотада ишлайди.\nЮқори режимда эса дисплей 120Hz частотада ишлайди. Бироқ ушбу режимда дисплей жорий иловага қараб, 30, 60, 90Hz'га пастлаши ҳам мумкин. Бундан ташқари, дисплейнинг намуна олиш частотаси 480Hz'ни ташкил қилади.\nЭкран янгиланиш частотаси Юқори режимда бўлганда фойдаланувчи интерфейси ва ундаги иловаларнинг барчаси 120Hz'да ишлайди. Қувватни тежаш режими ёқилган бўлса, экран янгиланиш частотаси 60Hz'га пасаяди.\nNetflix, Prime Video, YouTube ва Mi Video каби иловалар стандарт равишда 60Hz'да ишлайди.\nБаъзи илова ва ўйинларда қурилма 120-60Hz янгиланиш частотасига алмашган ҳолатда ишлайди. Бунда агар сиз жорий иловада экранга текканингизда экран 120Hz, тегмаганингизда эса 60Hz экран янгиланиш частотасида ишлайди. Facebook, Instagram, TikTok ва Pinterest ана шундай иловаларидан ҳисобланади.\nMi 11 Ultra'нинг дисплейи HDR10+ ни қўллаб-қувватлайди. Netflix, Amazon Prime Video ва YouTube каби стриминг сервислар қурилмада HDR контентни қўллаб-қувватлайди. Mi 11 Ultra, шунингдек, 10-бит рангларни қўллаб-қувватлайди, 2.07 миллиард рангларни тақдим этади.\nMi 11 Ultra'нинг дисплей максимал ёрқинлиги 1700 нитни ташкил қилади. Ушбу кўрсатгич Mi 11 ва 11 Pro'да 1500 нит эди. Юқори ёрқинлик режимида (ёруғлик юқори бўлган жойда) смартфон дисплей ёрқинлиги 900 нитгача кўтарилди.\nОдатий шароитларда автоматик ёрқинлигини ошириш режими ўчиқ бўлган ҳолатда қурилма дисплейи ёрқинлиги 514 нитни ташкил қилди.\nҚурилмада рангларнинг акс эттиришнинг уч хил: Автоматик, Тўйинган ҳамда Оргинал режимлари бор.\nБундан ташқари, Илғор менюдан Такомиллашган, Оргинал, P3 ва sRGB каби ранглар гаммасини топишингиз мумкин.\nMi 11 Ultra'га 5,000 мАс ҳажмли аккумулятор ўрнатилинган. Ўтган йилги Mi 10 Ultra'да ушбу кўрсатгич 4,500 бўлганини ҳисобга олсак, буни ижобий ўзгариш дейиш мумкин. Бу борада Mi 11 Ultra асосий рақобатчиси Galaxy S21 Ultra билан тенг бўлса, 4,500 мАс сиғимли аккумуляторга эга бўлган Oppo Find X3 Pro va OnePlus 9 Pro смартфонларидан устунроқ.\nАккумулятор автономлиги тестида Mi 11 Ultra 95 соатни қайд этди. (11 соат Wi-Fi орқали интернетдан фойдаланганда, 28 соат телефон орқали суҳбатлашганда, 15 соат офлайн видео томоша қилганда). Бу кўрсаткич борасида қурилма Oppo Find X3 Pro ва OnePlus 9 Pro'ни ортда қолдирган бўлса, Galaxy S21 Ultra'дан бироз ортда қолган.\nЎтган йилги Mi 10 Ultra'га нисбатан, Mi 11 Ultra'нинг қувватланиш тезлиги пастлаган. Mi 10 Ultra 110 ваттда заряд олар эди. Янги Mi 11 Ultra эса 67 ваттда қувватланади. Гаджет тўлиқ қувватланиши учун бор йўғи 37 дақиқа вақт сарфлайди. Ярим соатда эса қурилма 89% қувват олади.\nТаққослаш учун, OnePlus 9 Pro ва Oppo Find X3 Pro, шунингдек, Mi 10 Ultra ҳам Mi 11 Ultra'га нисбатан тўлиқ қувватланиш учун камроқ вақт сарфлайди. Galaxy S21 Ultra бўлса бу борада анчагина ортда қолиб кетган.\nБошқа флагманлар каби Mi 11 Ultra ҳам стерео карнайга эга ва улар Harman/Kardon компанияси томонида ишлаб чиқарилган. Асосий карнай қурилма ромининг пастки томонида, иккинчи карнай эса ромнинг юқори қисмида жойлашган. Умумий қилиб олганда, карнайнинг овоз чиқариш сифати аъло даражада.\nОперацион тизим ва график қобиқ\nMi 11 Ultra Android 11 тизими ҳамда MIUI 12 график қобиғида ишлайди.\nҚурилмада Always On Display режими мавжуд. Ушбу режимда бир неча турдаги мавзулар бўлиб, улардан ўзингизга ёққанини танлашингиз мумкин. Шунингдек, смартфонда Always On Display ёниқ бўлганда, смартфон дисплейининг қайрилган томонлари билдиришномлар келганда ёниб-ўчади.\nКамера модулидаги кичик дисплейга ҳам турли хил мавзуларни қўйиш мумкин. Ушбу дисплей вақт, билдиришномлар ва руҳлантирувчи иқтибосларни кўрсатиб туради.\nОлд дисплейга қайтсак, бармоқ изи сканери экран остида жойлашган. У жуда тез ва ишончли ишлайди. Шунингдек, қурилмани юз орқали ҳам блокдан чиқариш мумкин. Бироқ, ушбу танлов бармоқ изи сканерига нисбатан бироз ишончсизроқ.\nMIUI 12 иловаларни сараловчи махсус тизимга эга бўлиб, иловаларнинг бажариш хизматига қараб алоқа, кўнгилочар, фотосуратлар, янгиликлар, таълим, харид ва ўйинлар каби гуруҳларга бўлиб чиқади. Ушбу категорияни фойдаланувчи ўзгартириши ёки ўчириб қўйиши мумкин.\nMIUI 12 қобиғида ишлайдиган Mi 11 Ultra Супер Фон расмларини қўллаб-қувватлайди. Ушбу фон расмлар динамик фон расмлари бўлиб, экранга босилганда фон яқинлашади. Ушбу фонлар катта янгилик бўлмаса-да, кўзга жуда ажойиб кўринади. Супер Фон расмларнинг Ер, Марс, Сатурн каби турлари мавжуд.\nЯна бир қизиқ функция бу билдиришномлар панели билдиришномлар маркази ва бошқарув марказига ажратилганлигидир. Бу худди iPhone'да бўлгани каби билдиришномлар маркази учун экраннинг чап қисми, бошқарув маркази учун экраннинг ўнг қисмини суриш керак бўлади.\nАгар ушбу функция сизга маъқул келмаса, уни ўчириб қўйиш мумкин. Шунда билдиришномлар панели одатий ҳолатга қайтади.\nҚурилмада негадир билдиришномлар тарихини топиб бўлмади. Ушбу функция Android 11 тизимида мавжуд. Демак, билдиришномлар панель созланмалар менюсида бўлиши керак.\nТезкор хотирада ишлаётган иловаларни кўрсатиб турувчи панель ўзгармаган. У тезкор хотирада ишлаётган иловаларни икки устунда кўрсатиб туради. Экранни иккига ажратиш учун илова картасини босиб туриш керак бўлади. Агар уларни ёпмоқчи бўлсангиз, шунчаки ўнг ёки чапга суриш кифоя.\nMIUI 12 қобиғида қалқиб турувчи ойна бўлиб, унга мос келувчи иловани қўйиш мумкин.\nШунингдек, MIUI қобиғида энди тезкор хотирада ишлаётган иловаларни горизонталь кўринишда ҳам тартиблаш мумкин.\nMIUI 12 график қобиғида мавзулар жуда ҳам кўп. Уларни Themes Store'дан кўчириб олиш мумкин. Мавзулар ўзгарганда, шунингдек, фон, чақирув овози, иконкалар ва Always On Display'нинг кўриниши ҳам ўзгаради. Xiaomi MIUI 12 қобиғига қўшимча махфийлик киритган бўлиб, энди расм ва видеолардан жойлашув ва бошқа маълумотларни олиб ташлаш мумкин.\nMIUI Хавфсизлик иловасини ҳам фойдаланувчиларга тақдим етади. Ушбу илова смартфондаги зарарли иловаларни аниқлаш, қора рўйхатингизни бошқариш, трафикдан фойдаланиш ва уни чеклаш, аккумулятор қуввати сарфини созлаш ҳамда тезкор хотирада ишлаётган иловаларни тўхтатиш каби вазифаларни бажаради. Бундан ташқари, ушбу илова орқали иловаларга рухсатнома бериш ёки чеклаш каби амалларни бажариш мумкин.\nОдатдагидек, галерия, мусиқа ва видео иловалар шунингдек, турли техникаларни бошқаруш учу Mi пульти иловаси ҳам мавжуд. Қайднома иловаси ҳам бир мунча такомиллашган.\nMi 11 Ultra Snapdragon 888 чипида ишлайди. Ушбу чип 5 нм жараён асосида ишлаб чиқарилган бўлиб, олдинги авлод чипига қараганда унумдорлиги 25% ошган.\nҚурилманинг доимий хотирасининг 256ГБ ёки 512ГБ тури, тезкор хотиранинг эса 8ГБ ёки 12ГБ тури мавжуд.\nGeekBench'нинг кўп ядроли тестида Mi 11 Ultra асосий рақобатчилари Galaxy S21 Ultra, OnePlus 9 Pro, vivo Х60 Pro+ смартфонларидан камроқ балл тўплаган. Ҳатто Mi 11 Ultra Mi 11'дан ҳам пастроқ натижа қайд этган.\nАммо бир ядролик тестда Mi 11 Ultra рақобатчиларига нисбатан яхшироқ натижа қайд этган.\nAnTuTu 8'да Mi 11 Ultra Mi 11'га қараганда юқорироқ балл қайд этган. Шунингдек, Mi 11 Ultra асосий рақобатчилари Galaxy S21 Ultra, OnePlus 9 Pro ҳамда Oppo Find X3 Pro смартфонларини ортда қолдирган.\nБенчмарк синовларида Mi 11 Ultra ажойиб натижа қайд этди. Синовлар давомида смартфон қизиган бўлса-да, бир неча бор АnTuTu иловасидан фойдаланганда ҳам қурилма унумдорлиги пасаймади.\n#Smartfon #Xiaomi #Android смартфон #смартфонлар #тавсиф # 5G смартфон #5G-смартфони #Xiaomi Mi 11 Ultra


12 апрел 2021, Тошкент вақти: 18:56\nХориждан қайтган Ботиржон Ибрагимов ота-онаси билан кўришмоқда. Фарғона вилояти ИИБ матбуот хизмати сурати.\nМарғилон шаҳрида истиқомат қилган, хорижга чиқиб кетганидан сўнг бир қанча диний айбловлар билан айбланган, тўрт йил қидирувда бўлган Ботиржон Ибрагимов Ўзбекистонга қайтди. Фарғона вилояти ички ишлар бошқармаси матбуот хизмати, бу хабарни тасдиқлар экан, Ботиржон Ибрагимов ҳибсга олинмагани ва унга нисбатан очилган жиноят иши бўйича очиқда тергов қилинишини айтди.\nФарғона вилояти ички ишлар бошқармаси томонидан қидирувга берилган марғилонлик Ботиржон Ибрагимов ўз ихтиёри билан хориждан Ўзбекистонга қайтди.\nБу ҳақда Фарғона вилояти ички ишлар бошқармаси матбуот хизмати хабар тарқатди.\nМатбуот хизмати маълумотига кўра, Фарғона ИИБ томонидан қидирувда бўлган Ботиржон Ибрагимов ўз ихтиёри билан қайтиб келгани сабабли, унга қамоқ жазоси тайинланмасдан, оиласи бағрига топширилган.\nУ Ўзбекистон Республикаси ЖКнинг 244’1-моддаси (жамоат хавфсизлиги ва жамоат тартибига таҳдид соладиган материалларни тайёрлаш ёки тарқатиш) билан айбланиб, қидирувга берилган эди.\nФарғона вилояти ички ишлар бошқармаси матбуот хизмати раҳбари Умиджон Солиевнинг Озодликка айтишича, Ботиржон Ибрагимов диний айбловлар билан қидирувга берилган шахсларнинг оилалари билан ишончли суҳбатлар ўтказилганидан сўнг Ўзбекистонга қайтган қидирувдаги биринчи одам бўлди:\n- Шу сафар қайтиб келганлар ҳозирча шу бир киши. Олдин ҳам телевидениеда бир тарғибот-ташвиқот ўтказган эдик. Қидирувдагилар ушлангани ҳақида. Улар ТВда чиқиб мана бизларни қамамади, бошқа эҳтиёт чораси танланди, ёки судлар ҳам озодликдан маҳрум қиладиган жазо тайинламади, деб айтишган эди. Шу гапларни ҳам қидирувдаги шахсларнинг оила-аъзолари эшитган, тушунтириш ишлари олиб бориляпти. Шунинг натижасида секин келишяпти, дейди Умиджон Солиев.\nМатбуот котибининг айтишича, қидирувдагиларга нисбатан очилган жиноят ишлари, уларга нисбатан қамоққа олиш чораси кўрилмасдан тергов қилинади:\n- Тергов ҳаракатлари давом этмоқда, лекин эҳтиёт чораси сифатида ҳибсга олинмайди. Озодликда юриб, тергов ҳаракатларида қатнашади, иши судга ошса унга нисбатан қонуний чорани фақат суд белгилайди. Агар айбсизлиги исботланса, оқланади. Бу ерда фақат эҳтиёт чораси ўзгартириляпти, аэропортга тушганидан кейин қамамасдан ота-онасининг бағрига топширяпмиз. Ҳамма масала объективний ҳал қилинади, дейди Умиджон Солиев.\nОзодлик марғилонлик Ботиржон Ибрагимовнинг ўзини қидириб топишга қилган ҳаракатлари натижа бермади.\nФарғона вилояти ички ишлар бошқармасининг мулозими, тергов ҳаракатлари бораётгани сабаб, Ботиржон Ибрагимовнинг уй манзили берилмаслигини айтди.\nОзодлик билан суҳбатлашган Марғилондаги масжидлар мулозимлари бундай шахсни танимаслигини айтдилар.\nМарғилон шаҳар ички ишлар бўлимининг экстремизмга қарши кураш бўлимининг исми очиқланмаслигини истаган зобити, Ботиржон Ибрагимовнинг марғилонлик эканлигини тасдиқлади, лекин унинг аниқ манзилини айтмади.\n"Маҳалла ходимлари пахтага чиқмаганларни "қора рўйхат"га тиқмоқда"


“Электромагнит мослашув маркази” ДУК ходимлари ўртасида спортнинг стол тенниси турнири бўйича мусобақа ўтказилди\n“Электромагнит мослашув маркази” ДУК ходимлари ўрт...\nЎзбекистон Республикаси Президентининг 2020 йил 30 октябрдаги “Соғлом турмуш тарзини кенг тадбиқ этиш ва оммавий спортни янада ривожлантириш чора-тадбирлари тўғрисида”ги ПФ-6099-сон фармони ижросини таъминлаш мақсадида “Электромагнит мослашув маркази” ДУКнинг спорт режасига асосан корхона ходимлари ўртасида жорий йилнинг 29 май куни спортнинг стол теннис тури бўйича эркаклар ва аёллар ўртасида мусобақа ўтказилди.\nМусобақада эркаклардан 16 нафар, аёллардан 5 нафар, жами 21 нафар корхона ходимлари қатнашдилар.\n1-ўрин Тошпулатов Джамшид;\n2-ўрин Ганиев Рустам;\n3-ўрин Обидов Бобур\n1-ўрин Файзиева Фарангиз\n2-ўрин Қудратова Азиза\n3-ўрин Шерматова Дурдона эгалладилар.\n“Электромагнит мослашув маркази” ДУК ходимлари ўртасида ўтказилган стол теннис мусобақаси жуда қизгин ва муросаларга бой бўлиб ўтди. Мусобақа - иштирокчиларга кўтаринки кайфият ва олам олам завк бағишлади. Фахрли ўринларни эгаллаб, ғолиблик шохсупасига кўтарилган иштирокчилар фахрий ёрлиқ ва қимматбаҳо эсдалик совғалар билан тақдирландилар.\n“ЭМММ” ДУК спорт тарғиботчиси-Р.Ганиев


30-05-2016 | 13:51\nZAMIN.UZ / Маданият / 30 Май 2016 года3 042\nХонанда Шоҳруҳхон 29 май, якшанба куни туғилган кунини нишонлади. Хонанданинг ҳамкасблари, дўстлари ва яқинлари ижтимоий тармоқлардаги саҳифалари орқали Шоҳруҳхонни таваллуд айёми билан табриклашди. Хусусан, хонанданинг бўлажак рафиқаси,актриса Асал Шодиева ҳам ўзининг Instagram`даги саҳифаси орқали чиройли табрик ёзиб қолдирди, деб ёзмоқда "Даракчи" нашри.“Happy birthday,Darling!”,—деб ёзди Асал ва унга юракча белгисини ҳам қўшиб қўйди. Актрисанинг табригига изоҳ қолдираётган интернет фойдаланувчилари Асал ва Шоҳруҳхоннинг тўйлари бўлиши ростлиги билан қизиққан. Уларнинг кўпчилиги икки ёшга бахт тилаган. Эслатиб ўтамиз, Шоҳруҳхон ва Асал Шодиеванинг тўйлари 5 июнь куни "Версаль" ресторанида бўлиб ўтиши режалаштирилмоқда. Тўйга ўтган ҳафтада таклифномалар тарқатила бошланди.


ЎЗБЕКИСТОН РЕСПУБЛИКАСИ ПРЕЗИДЕНТИ ШАВКАТ МИРЗИЁЕВ “ЎЗБЕКИСТОН ҲАВО ЙЎЛЛАРИ” МИЛЛИЙ АВИАКОМПАНИЯСИ ЖАМОАСИГА ТАБРИК ЙЎЛЛАДИ! 31.01.2017 00:11\nСизларни қутлуғ сана – “Ўзбекистон ҳаво йўллари” Миллий авиакомпанияси ташкил этилганининг 25 йиллиги билан чин қалбимдан самимий муборакбод этаман.\nҲозирги вақтда замонавий ҳаво кемалари, хусусан, Боинг-787 (Dreamliner) самолётлари билан таъминланган Миллий авиакомпания халқаро авиаташувлар тизимида муносиб ўрин эгаллайди. “Ўзбекистон” ёзуви туширилган авиалайнерлар жадал ривожланиб бораётган мамлакатимизнинг ёрқин рамзи сифатида дунёнинг кўпгина минтақалари ҳаво маконини забт этиб, йигирмадан ортиқ давлатга парвозларни амалга оширмоқда. 2016 йилда авиакомпаниямиз самолётлари томонидан 2 миллион 500 минг йўловчи ва 43 минг тонна юк тегишли манзилларга етказилди.\n“Ўзбекистон ҳаво йўллари” Миллий авиакомпанияси ҳар йили 90 мингдан зиёд транзит парвозларни бошқариб, 300 дан ортиқ хорижий авиакомпания самолётларига аэронавигация хизмати кўрсатмоқда. Уларнинг аксарияти Марказий Осиё минтақасида ягона бўлган, энг замонавий талабларга жавоб берадиган Авиация техникасига техник хизмат кўрсатиш маркази хизматларидан фойдаланмоқда. Боинг-787 самолётлари учун Композиция материалларидан тайёрланган маҳсулотларни таъмирлаш маркази компания фаолиятида кенг истиқболлар очди.\nМамлакатимизнинг жаҳон стандартлари даражасида модернизация қилинган барча ўн битта аэропортига “халқаро аэропорт” мақоми берилди. Минтақамиздаги энг йирик ва юкларни манзилга етказиб бериш бўйича юқори технологияларга асосланган комплекслардан бири – Навоий шаҳридаги Халқаро интермодал логистика маркази Евроосиёнинг асосий логистика марказлари билан ҳаво қатновлари орқали боғланган. Юкларни ҳаво йўллари орқали ташиш тармоғи йилдан-йилга кенгайиб бормоқда.\nХалқимиз Ўзбекистон ҳаво флоти ходимлари – учувчи ва муҳандислар, авиатехник ва борт кузатувчилари, ердан туриб парвозлар хавфсизлигини таъминлайдиган барча хизматлар диспетчер ва мутахассисларининг фидокорона ва сидқидилдан қилаётган меҳнатини юксак қадрлайди.\nАйни вақтда барчамиз бир ҳақиқатни яхши тушунамиз, бугунги шиддат билан ўзгариб бораётган замон бизнинг олдимизга янги ва янада қатъий талаблар қўймоқда. Олдимизда ҳали қиладиган ишимиз кўп, биринчи навбатда, авиакомпаниямиз рақобатдошлигини янада ошириш – энг муҳим вазифамиздир.\nИшончим комил, сизлар ўтган даврда қўлга киритилган ютуқларни танқидий ёндашув асосида баҳолаб, ўзингизнинг бор билим ва тажрибангиз, бутун салоҳиятингизни ишга солиб, янада юксак масъулият ва фидоийлик билан меҳнат қиласиз.\nСизларни Миллий авиакомпаниямиз ташкил топганининг 25 йиллиги билан яна бир бор чин қалбимдан табриклайман. Сизларга бахту саодат, мустаҳкам соғлик, олижаноб фаолиятингизда юксак парвозлар ва янги-янги ютуқлар тилайман.


«Реал» кучли қор ёғиши туфайли Мадридга қайтмайди. Клуб Испания Суперкубоги ўйинини ўтказиш учун Малагага учади\nРеал МадридИспания Суперкубогиқор\nИспанияда кучли қор ёғаётгани туфайли «Реал» яқин орада Мадридга қайтолмайди.\nАS'нинг ёзишича, «қироллик клуби»га ҳозирча пойтахтга самолётда қайтиш мумкин эмаслиги ҳақида хабар беришган. Жамоа Ла Лиганинг 18-туридан ўрин олган «Осасуна» (0:0) билан ўйиндан кейин ҳамон Памплонада қолмоқда.\nБундай вазиятда «Реал» «Малага»га боришга қарор қилди. У ерда мадридликлар 14 январда «Атлетик» билан Испания Суперкубогида баҳс юритишади. Клуб бугун, 11 январь куни учиши кутилмоқда.\nТаъкидланишича, коронавирус пандемияси шароитида ўйинчиларнинг ҳаракатларини тартибга солиб турувчи хавфсизлик протоколлари туфайли футболчилар меҳмонхонадан чиқмасликка мажбур бўлишмоқда.


ФАРЗАНДЛАРИМИЗГА ЯХШИ МЕРОС ҚОЛДИРАЙЛИК! — Zamaxshariy.uz\nФАРЗАНДЛАРИМИЗГА ЯХШИ МЕРОС ҚОЛДИРАЙЛИК!\nБола дунё юзини кўрган вақтдан бошлаб бериладиган тарбия босқичида она фарзандини озиқлантиришда озодалик қоидаларига амал қилиши, болани покликка биринчи кунданоқ ўргатиши лозим. Бола ширинсўз бўлиб ўсиши учун тили чиққан онданоқ ширинсуханликка ўргатиб бориш зарур. Фарзанд бирор ёмон сўзни қўллай бошласа, унинг сўзларига айрим кишиларга ўхшаб «завқ»ланмасдан, аксинча, уни қайтариш, қўллаётган сўзи эса жуда ёмон эканини билдириш керак. Тили эндигина чиқаётган бола ён-атрофдагиларга тақлид қилади. Демак, оилада ҳамма бир-бирига чиройли ва хушмуомала бўлиши катта аҳамиятга эга. Шундагина тарбия топаётган бола ҳам гўзал сўзлашув одобига амал қилиб улғаяди. Пайғамбаримиз (алайҳиссалом): «Бирорта ота ўз фарзандига одоб-ахлоқдан афзалроқ мерос беролмайди», деб марҳамат қилганлар. Яна бир ҳадисда айтилишича, хушхулқлик ва мулойимлик ҳамма неъматларнинг яхшироғи ва сифатларнинг гўзалроғидир.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Ҳар бир туғилган бола фақат фитрат (соф табиат) ила туғилади. Бас, ота-онаси уни яҳудий ёки насроний, ёки мажусий қилади. Бу худди ҳайвоннинг бус-бутун ҳайвон туғишига ўхшайди. Сиз унда қулоқ-бурни кесилганини ҳис қилганмисиз?» дедилар».\nСўнгра Абу Ҳурайра: «Агар хоҳласангиз, «(Бу) Аллоҳ одамларни яратган асл табиатдир. Аллоҳнинг яратганини ўзгартириб бўлмас. Мана шу тўғри диндир», деган оятни ўқинг», дер эди». (Тўртовлари ривоят қилишган.)\nДемак, Аллоҳ таоло ҳеч кимни аввалдан «Сен яҳудий бўласан, сен насроний бўласан, сен мажусий бўласан», деб мажбур қилмайди. Одамларнинг турли динга мансуб бўлишига сабаб бор: «Бас, ота-онаси уни яҳудий ёки насроний, ёки мажусий қилади». Яъни ота-оналар болаларини ўз динларида тарбиялашлари оқибатида болаларнинг соф табиати бузилиб, яҳудий, насроний ва мажусий бўлиб қоладилар.\nҲозирги кунда ғарб маданияти таъсирида «одоб»ни маданият дейиш ҳам жорий бўлган. Мисол учун, «овқатланиш одоби» дейиш ўрнига «овқатланиш маданияти» дейилади. Одоб масаласини инсоният тарихида тўлақонли равишда Ислом бошлаб берган десак, муболаға қилмаган бўламиз. Исломда инсон ҳаётидаги ҳар бир нарсанинг ўз одоби бор. Дунёдаги одобга бағишланган асарларнинг асосини ва кўпчилигини Ислом халқлари вакиллари томонидан ёзилган асарлар ташкил қилади, деган гапда заррача муболаға йўқ.\nАввало тарбия ва одоб масаласида ота-оналарнинг ўзлари болаларга яхши намуна бўлишлари керак. Абдуллоҳ ибн Омир розияллоҳу анҳудан ривоят қилинади: «Бир куни Расулуллоҳ соллаллоҳу алайҳи васаллам уйимизда ўтирганларида онам мени чақириб: «Бери кел, бир нарса бераман», деди. Шунда Расулуллоҳ соллаллоҳу алайҳи васаллам унга: «Нима бермоқчисан?» дедилар. «Мен унга хурмо бермоқчи эдим», деди. Шунда Расулуллоҳ соллаллоҳу алайҳи васаллам унга: «Аммо агар унга ҳеч нарса бермаганингда, сенга ёлғон ёзилар эди», дедилар». (Абу Довуд ва Байҳақий ривоят қилишган.)\nPrevious Post:ПАЙҒАМБАРИМИЗГА (С.А.В.) МУХАББАТ-ИЙМОНДАНДУР\nNext Post:ЯХШИ СЎЗ АЛЛОҲНИНГ ХИДОЯТИ